Η αλήθεια δεν κρύβεται – Η ομάδα δικηγόρων υπεράσπισης Ν. Κοτζιά – ΠΡΑΤΤΩ\nΗ αλήθεια δεν κρύβεται – Η ομάδα δικηγόρων υπεράσπισης Ν. Κοτζιά\nΜετά το πέρας της μελέτης της δικογραφίας που αφορά τις συκοφαντίες του Π. Καμμένου σε βάρος του εντολέα μας Ν. Κοτζιά, οφείλουμε να δημοσιοποιήσουμε τα βασικά και αποκαλυπτικά στοιχεία που περιλαμβάνει:\n1. Η δικογραφία από τη μηνυτήρια αναφορά του Π. Καμμένου για την σύμβαση του ΥΠΕΞ με τις βίζες που ουσιαστικά στρεφόταν σε βάρος του εντολέα μας Ν. Κοτζιά, διαβιβάστηκε από την Εισαγγελία Διαφθοράς στην Βουλή αφού πρώτα παρανόμως και παρατύπως επί ένδεκα μήνες διεξήχθη προκαταρκτική εξέταση. Παρανόμως καθότι η Εισαγγελία Διαφθοράς ήταν υποχρεωμένη σύμφωνα με το Σύνταγμα και τους νόμους να στείλει την υπόθεση αμελλητί στη Βουλή. Αντ’ αυτού η τότε Εισαγγελία Διαφθοράς, κράτησε παρανόμως την δικογραφία επί μήνες, προσπαθώντας να στοιχειοθετήσει κατηγορίες σε βάρος του εντολέα μας. Αλλά απέτυχε. Όπως αποκαλύπτεται από τη μελέτη της δικογραφίας, ο Π. Καμμένος ερωτώμενος κατά την τρίτη του εξέταση «ως μάρτυρας κατηγορίας» από την τότε κ. Εισαγγελέα Διαφθοράς, εάν ο κ. Κοτζιάς έχει οποιοδήποτε όφελος από την υπογραφή της εν λόγω σύμβασης, κατέθεσε ενόρκως και παραδέχτηκε ότι δεν διαθέτει οποιαδήποτε «στοιχεία που να τεκμηριώνουν» μια τέτοια «καταγγελία», ούτε ότι ο Ν. Κοτζιάς «έκανε κατάχρηση της θέσης του ή αποκόμισε χρηματικό όφελος», και τέλος, ότι ουδόλως γνωρίζει «να έβλαψε» ο εντολέας μας «το Ελληνικό Δημόσιο». Επομένως, ενώπιον της δικαιοσύνης κατέπεσαν οι όποιες «κατηγορίες» του Π. Καμμένου.\n2. Χαρακτηριστικό της όλης υπόθεσης είναι, επίσης, ότι ο Π. Καμμένος, προσερχόμενος για να καταθέσει ως μάρτυς κατηγορίας ενώπιον της Εισαγγελίας Διαφθοράς, αποκήρυξε και απέσυρε από την δικογραφία το 1ο Υπόμνημά του το οποίο είχε καταθέσει αυτοπροσώπως (!) και έβριθε από ψευδή στοιχεία και συκοφαντικούς ισχυρισμούς προς το πρόσωπο του Ν. Κοτζιά.\nΚατά την 3η εξέτασή του ως μάρτυρας κατηγορίας ο Π. Καμμένος έκανε την μοναδική στα δικαστικά χρονικά δήλωση, ότι αυτό το υπόμνημα «κακώς βρέθηκε στη δικογραφία», καθότι «δεν είναι δικό του», αλλά «άγνωστης προέλευσης» (!) και όπως ο καθένας εύλογα μπορεί να συμπεράνει, πιθανότατα προϊόν πλαστογραφίας. Ο Π. Καμμένος αδυνατούσε να υποστηρίξει ενώπιον της δικαιοσύνης όσα διατεινόταν δημόσια μέχρι εκείνη την ημέρα. Το «ανώνυμο κείμενο», υπόμνημα που βρίθει ψεμάτων και συκοφαντιών, αποδείχτηκε αυτό που ήταν, μια μεγάλη απάτη!\n3. Από τη μελέτη της δικογραφίας, αποκαλύπτεται, επίσης, ότι στις 19.4.2019 ο τότε Υπουργός Εξωτερικών, Γ. Κατρούγκαλος, έδωσε εντολή να σταλούν -και κατά συνέπεια να νομιμοποιηθούν πολιτικά- με «απόρρητη επιστολή» του Υπουργείου Εξωτερικών στην Εισαγγελία του Αρείου Πάγου, τα κείμενα που κατάθεσε ο Π. Καμμένος στη Βουλή, αν και τα είχε ήδη αποστείλει στην Εισαγγελία Διαφθοράς. Κείμενα που τα επικαλούνταν ο Π. Καμμένος ως απόδειξη ότι τάχα ο εντολέας μας ήταν επικεφαλής «συμμορίας οργανωμένου εγκλήματος» και τα οποία, βέβαια, κατατροπώθηκαν ενώπιον της δικαιοσύνης.\n4. Η αλήθεια είναι ότι ο εντολέας μας, στη διάρκεια της θητείας του ως Υπουργός είχε τολμηρά προχωρήσει στην λύση πολύχρονων προβλημάτων της Πατρίδας, όπως η Συμφωνία των Πρεσπών, και για αυτό βρέθηκε στο στόχαστρο πολλών και διαφορετικών συμφερόντων. Συνέβαλε αποφασιστικά στη διεθνή και περιφερειακή αναβάθμιση της χώρας. Αποκάλυψε με παρρησία διασυνδέσεις προσώπων με τη διαπλοκή. Εντόπισε παράνομο χρήμα στο εξωτερικό και διασφάλισε την επιστροφή του στο ελληνικό δημόσιο, ενώ έστειλε στη δικαιοσύνη σειρά από υποθέσεις παράνομων διακινήσεων εγγράφων και ανθρώπων. Για τις ενέργειές του κάποιοι θα ήθελαν να τον δουν κατηγορούμενο και εξοντωμένο. Ασφαλώς και δεν τα κατάφεραν. Ο εντολέας μας έκανε υπομονή μέχρι να αποκαλυφθεί και να λάμψει η αλήθεια. Τώρα πια που η αλήθεια λάμπει, κάποιοι θα χρειαστεί να απολογηθούν στην ελληνική δικαιοσύνη και κάποιοι άλλοι στον κόσμο της αριστεράς.\nΤέλος, δηλώνουμε ρητά: Ουδείς δικαιούται να απαιτεί από τον εντολέα μας να κρύψει την αλήθεια και την αθωότητά του. Ουδείς δικαιούται ασυλίας σε προκλητικές ενέργειες. Ουδείς δικαιούται να μειώνει το έργο του εντολέα μας και τις υπηρεσίες που προσέφερε στην Πατρίδα.\nΗ ομάδα δικηγόρων υπεράσπισης του Ν. Κοτζιά\nΗ κυρία Πρόεδρος οφείλει να σέβεται το Ελληνικό Σύνταγμα 02/12/2021\nΟ Νίκος Κοτζιάς σχολιάζει ολόκληρη την διεθνοπολιτική επικαιρότητα! 29/11/2021\nΕμβολιασμοί και πολιτισμικές διαμάχες – Άρθρο του Νίκου Κοτζιά στα «Νέα Σαββατοκύριακο» 28/11/2021\nΚοτζιάς στον «Φ»: Η «ευελιξία» της Άγκυρας ήταν νομιμοποίηση της παρουσίας της 21/11/2021\nΝ. Κοτζιάς στην «Κ»: Κρίση στη Βόρεια Μακεδονία – Χρειάζεται σοβαρότητα και ευθύνη 15/11/2021\nΗ κυρία Πρόεδρος οφείλει να σέβεται το Ελληνικό Σύνταγμα\nΝ. Κοτζιάς στην «Κ»: Κρίση στη Βόρεια Μακεδονία – Χρειάζεται σοβαρότητα και ευθύνη\nΚληματική αλλαγή και ενεργειακή κρίση\nΠατριωτική στάση η διατροφική επάρκεια της χώρας Άρθρο στην ΕΦΣΥΝ του Γιάννη Καραγιάννη, μέλους Π.Σ. ΠΡΑΤΤΩ, πρ. βουλευτή Ιωαννίνων\n©2020-2021 ΠΡΑΤΤΩ : By Alfastar


Στο ΑΧΕΠΑ μετά και τα 6 κρεβάτια της καρδιοχειρουργικής που έγιναν ΜΕΘ covid, απέμειναν ελάχιστες πλέον για μη covid περιστατικά. Η μία μετά την άλλη οι κλινικές αδειάζουν από ασθενείς που μεταφέρονται σε άλλα νοσοκομεία και ιδιωτικές κλινικές για να γίνουν Covid (νευροχειρουργική, χειρουργική, ψυχιατρική) και τώρα ετοιμάζεται και η Προπαιδευτική Παθολογική. Η καρδιολογική μεταφέρθηκε στην Καρδιοχειρουργική, ενώ έχουν συμπτυχθεί η Οφθαλμολογική και η ΩΡΛ.\nΣτο «Θεαγένειο» αντικαρκινικό νοσοκομείο το τελευταίο διάστημα διαπιστώνεται μεγάλη αύξηση του αριθμού των κρουσμάτων (πάνω από 30 θετικοί και σε καραντίνα) ανάμεσα στους εργαζόμενους, με αποτέλεσμα να κλείνουν κλινικές (Παθολογική, Χειρουργεία Μαστού κ.α.). Οι ελάχιστες προσλήψεις επικουρικού προσωπικού δεν μπορούν να καλύψουν την υποστελέχωση με πάνω από 200 κενές οργανικές θέσεις\nΣτο «Αγιος Δημήτριος», η Παθολογική έχει μετατραπεί σε κλινική για ασθενείς με κορονοϊό, ενώ άδειασαν επίσης η Χειρουργική και η Ουρολογική που μεταφέρθηκαν και συγχωνεύθηκαν με τη Γυναικολογική και την Οφθαλμολογική. Οι 8 κλίνες ΜΕΘ νοσηλεύουν ασθενείς με κορονοϊό.\nΣτο «Παπανικολάου» και οι 37 κλίνες ΜΕΘ έχουν μετατραπεί σε Covid. Τα άλλα περιστατικά που εξυπηρετούνταν από τη Β' ΜΕΘ πλέον θα οδηγούνται στην Καρδιοχειρουργική και τη Στεφανιαία Μονάδα που ήδη είναι γεμάτες.\nΚαι στο Ιπποκράτειο με τις εκατοντάδες ελλείψεις προσωπικού (υπολογίζονται σε 700) συνεχίζουν να αδειάζουν οι κλινικές και οι ασθενείς να (Ορθοπαιδική, Ουρολογική) να μεταφέρονται σε ιδιωτική κλινική.\nΣτο «Παπαγεωργίου» άνοιξαν χθες άλλες 2 κλινικές covid αφού οι υφιστάμενες 3 είναι πλήρεις. Η έλλειψη προσωπικού βγάζει μάτια, αφού νοσηλευτές σε ρεπό καλούνται να εργαστούν επειδή συνάδελφοί τους βρέθηκαν θετικοί, ή τέθηκαν σε καραντίνα. Εχει αρχίσει τηλεργασία σε διοικητικά τμήματα και επεκτείνεται κι άλλο, στο όνομα της αποφυγής του συγχρωτισμού.


Υποβάθμιση ps3 εξαιρετικά λεπτό 4 65\nHyuna βάρος και ύψος\nΣχέδιο διατροφής για 5 εβδομάδες - Δεν είναι καθαρό παχέος εντέρου detox en venezuela\nΟι διατάξεις του Κώδικα αυτού δεν επηρεάζουν καθόλου- ( α) την ποινική ευθύνη τη δίκη ή την τιμωρία για ποινικό αδίκημα που διαπράχτηκε κατά παράβαση οποιουδήποτε νόμου που ισχύει στη Δημοκρατία άλλου ή του παρόντος ή. Ένα ιστολόγιο με φωτογραφικό υλικό παραμύθια, πίνακες αναφοράς και θεματικές προσεγγίσεις για το Νηπιαγωγείο και το Δημοτικό, φύλλα εργασίας αρθρογραφία και χρήσιμες συνδέσεις. Ξάφνου φάνηκαν και φρούτα να μιλάνε με γράμματα και αριθμούς, κουβέντα σωστή να έχουν πιάσει για γιορτές. Ηράκλειο, 17/ 12/ ΔΕΛΤΙΟ ΤΥΠΟΥ Η Χριστουγεννιάτικη γιορτή του Ι.\nΓια τα παιδιά μας έγινε. Μια φέτα του τοστ με 2 κουταλιές της σούπας φυστικοβούτυρο. Για την επιστημονική ονομασία του γένους Panthera « πάνθηρας» υπάρχουν δύο εκδοχές: σύμφωνα με την πρώτη εκδοχή, η λέξη είναι. Σχέδιο διατροφής για 5 εβδομάδες.\nΤάση παγκόσμιου πληθυσμού. Δίαιτα του στρατιώτη: Πλάνο διατροφής ανά ημέρα Ημέρα 1 ( 1. Καθοδική ↓ Ονοματολογία Ετυμολογία επιστημονικής ονομασίας.\n400 θερμίδες) ΠΡΩΙΝΟ.\nΕπίτευξη κλινικής απώλειας βάρους johnson tn\nΔιατροφής Διατροφή patch\nΑρχική σελίδα; Παραμύθια; kατασκευές για την Τάξη! Ένα ιστολόγιο με φωτογραφικό υλικό, φύλλα εργασίας, παραμύθια, πίνακες αναφοράς και θεματικές προσεγγίσεις για το Νηπιαγωγείο και το Δημοτικό, αρθρογραφία και χρήσιμες συνδέσεις.\nΝέα ήττα υπέστη εκτός έδρας το Σάββατο 26 Ιανουαρίου, η ανδρική ομάδα πόλο του Ναυτικού Ομίλου Χίου/ Astra Airlines, αυτή τη φορά στον Άλιμο από τον Υδραϊκό με 8- 5.\nΧάπια διατροφής 9000\nΧαμηλή απώλεια υδατανθράκων μυϊκή απώλεια\nΕβδομάδες σχέδιο Χάνουμε\nΤα καλύτερα τρόφιμα για την καύση λίπους και την οικοδόμηση μυών\nΜπορεί η οδήγηση με ποδήλατο να βοηθήσει να χάσετε βάρος\nΕβδομάδες Λίπος μετά\nΗ αποποινικοποίηση της καλλιέργειας για προσωπική χρήση ( για ιατρικούς, κυρίως, αλλά και. Πότε πρέπει να επισκεφθώ για πρώτη φορά την γυναικολόγο; Η πρώτη επίσκεψη στο γυναικολόγο είναι πολύ σημαντική όχι μόνο για τις κοπέλες που έχουν ξεκινήσει τη σεξουαλική τους ζωή, αλλά και για τα νεαρά κορίτσια που. 6 Σεπτεμβρίου Πρόσκληση για προσφυγή στη διαδικασία της διαπραγμάτευσης του άρθρου 32, παρ 2γ του Ν.\n4412/ 16 λόγω κατεπείγουσας ανάγκης για την προμήθεια τροφίμων, ειδών παντοπωλείου και φρέσκου γάλακτος για τις. Εισάγετε μια έγκυρη διεύθυνση e- mail.\nΕβδομάδες σχέδιο Πράσινο πίνοντας\nΌλα τα μηνύματα e- mail από το σύστημα θα στέλνονται σε αυτή τη διεύθυνση. Το σκούρο χρώμα της επιδερμίδας του έκανε πολλούς να μιλήσουν για αλλοδαπό, αλλά ο " Αφρικανός" έλυσε τη σιωπή του.\nΕβδομάδες διατροφής Βοηθήσει\nΖορμπά: « Υπολείμματα αποικιοκρατίας η δήλωση του διευθυντή του Βρετανικού Μουσείου για τα Γλυπτά του Παρθενώνα». Έτσι το πρώτο γουρουνάκι βρήκε ένα ωραίο μέρος και χωρίς πολύ κόπο, έφτιαξε ένα σπίτι από άχυρα για να μείνει.


Είναι σωστό το timing του «ηλεκτροσόκ»; | Τα μπασκετικά κακώς κείμενα\n1 0 Christodoulos Ferentinos Τρίτη 18 Δεκεμβρίου 2018 Edit this post\nΟ Γουλιέλμος πήρε την απόφαση να λύσει τη συνεργασία με τον Αγγέλου για να... ξυπνήσει την ομάδα\nΑγγέλου τέλος, λοιπόν, για τον Άρη και επίσημα με τον Γιάννη Καστρίτη να αποτελεί τον αντικαταστάτη του 56χρονου coach στον πάγκο του «Αυτοκράτορα». Τα αρνητικά αποτελέσματα, αλλά κυρίως το τραγικό πρόσωπο της ομάδας των «κιτρίνων» το τελευταίο δίμηνο οδήγησαν τον Δημήτρη Γουλιέλμο να πάρει μία δύσκολη απόφαση που (ίσως) θα αποβεί καθοριστική για την έκβαση της φετινής χρονιάς του ιστορικού συλλόγου. Όπως μάλιστα παραδέχτηκε ο ίδιος ο μεγαλομέτοχος της ΚΑΕ η λύση της συνεργασίας των δύο πλευρών πάρθηκε κοινή συναινέσει, αφού οι δύο πρώην συνεργάτες δεν ήταν απλά συνεργάτες, αλλά φίλοι έχοντας εκτίμηση ο ένας στον άλλο.\nΗ αλήθεια είναι πως ο Γουλιέλμος έδωσε πολλές ευκαιρίες στον Αγγέλου και ήταν αυτός που έδινε συνεχείς παρατάσεις στην παραμονή του Χαλκιδιώτη τεχνικού στον Άρη. Παρόλα αυτά και μετά από την ήττα στην Πάτρα από τον Προμηθέα, σε ένα παιχνίδι που οι «κίτρινοι» παρουσίασαν για ακόμη μία φορά τα ίδια λάθη και παρόμοιες λανθασμένες αποφάσεις, το ποτήρι ξεχείλισε και ο δρόμος δεν είχε γυρισμό. Η συνέχεια για τον Άρη είναι μία σκέτη κόλαση με παιχνίδια τύπου «ο θάνατος σου, η ζωή μου» να τον περιμένουν τις αμέσως επόμενες εβδομάδες και την ανάγκη για νίκες να είναι επιτακτική.\nΜε τον Αγγέλου στον πάγκο ο Άρης κατάφερε να πάρει μόλις 2 από τα 9 παιχνίδια του πρωταθλήματος μέχρι στιγμής, αδυνατώντας να κερδίσει στο Nick Galis Hall και μένοντας πολύ χαμηλά στη βαθμολογία (τρίτος από το τέλος). Το μεγάλο επιθετικό πρόβλημα που είχε φανεί ήδη από τη στελέχωση του ρόστερ, συνοδεύτηκε από νωθρές άμυνες και τεράστια σκαμπανεβάσματα απόδοσης μέσα στο ματς με αποτέλεσμα να μην μπορεί η ομάδα να αποκτήσει ρυθμό και αυτοπεποίθηση με τίποτα. Η κλασσική εικόνα που βλέπαμε σε κάθε ματς του... Άρεως είναι τα αποκαρδιωτικά δεύτερα και τρίτα δεκάλεπτα που κατέστρεφαν τα δυνατά ξεκινήματα των παικτών και ανάγκαζαν την ομάδα ουσιαστικά να μείνει εκτός διεκδίκησης νικών.\nΔεν μπορώ να μην υπολογίσω βέβαια πως μερικές από τις ήττες που ήρθαν είναι απόλυτα δικαιολογημένες και υπολογίζονται ως ήττες εντός προγράμματος μέσα στη σεζόν (ειδικά στην κατάσταση που βρίσκεται τον τελευταίο 1.5 χρόνο η ομάδα). Τα διπλά Παναθηναϊκού, Ολυμπιακού και ΑΕΚ τα θεωρώ απολύτως λογικά από πλευράς διαφοράς δυναμικότητας των ομάδων, ενώ η ήττα από τον ΠΑΟΚ στο «Παλατάκι» σε καμία περίπτωση δεν μπορεί να θεωρηθεί... θαύμα λόγω των χαρακτηριστικών τέτοιων παιχνιδιών.\nΤο πρόβλημα, όμως, εντοπίζεται στις ήττες από Πανιώνιο (εκτός) και Περιστέρι (εντός) όπου ο Άρης παρουσιάστηκε τραγικός και πολύ κατώτερος των περιστάσεων. Όσο για το ματς με τον Προμηθέα που θα ήταν ένα ιδανικό restart για την ομάδα και τον Αγγέλου που θα μπορούσε να εκμεταλλευτεί την κόπωση και την κοιλιά που εμφανίζουν οι Πατρινοί τον τελευταίο καιρό, το μόνο που είδαμε ήταν μια ομάδα που ξεκίνησε με πάθος και θέληση, συνέχισε χωρίς μέση - αρχή - τέλος σε άμυνα και επίθεση και βρέθηκε ξανά να ψάχνει ένα θαύμα στο τέταρτο δεκάλεπτο. Τα ίδια Παντελάκη μου τα ίδια Παντελή μου δηλαδή...\nΌλα αυτά, όμως, αποτελούν παρελθόν. Η πραγματικότητα είναι πως ο Άρης βρίσκεται σε πολύ δύσκολη θέση και ο Καστρίτης πρέπει να μαζέψει τα κομμάτια της ομάδας για να πάρει σερί νικών στα ματς που έρχονται. Δείτε προσεκτικά το πρόγραμμα του «Αυτοκράτορα» στις επόμενες πέντε αγωνιστικές και βγάλτε τα συμπεράσματά σας.\nΆρης - Χολαργός (22/12)\nΚύμη - Άρης (29/12)\nΆρης - Ήφαιστος Λήμνου (6/1)\nΡέθυμνο - Άρης (12/1)\nΆρης - Λάυριο (19/1)\nΕίναι ξεκάθαρο πως ο Άρης οφείλει να πάρει τουλάχιστον 4 από τα 5 επόμενα ματς-φωτιά που έρχονται στο πρόγραμμα του. Το οφείλει στην ιστορία του, στον κόσμο του, στο σήμα που έχει στην καρδιά. Οι ομάδες που κοντράρεται ο Άρης στις επόμενες αγωνιστικές αυτή τη στιγμή είναι οι αντίπαλοι του στο χειρότερο σενάριο για υποβιβασμό και στο καλύτερο για πλασάρισμα στην οκτάδα. Αρχής γενομένης από το ματς με τον Χολαργό το Σάββατο οι παίκτες μαζί με τον νέο τους προπονητή πρέπει να αποδείξουν σε όλους πως αυτή η ομάδα δεν είναι τόσο κακή όσο δείχνει μέχρι στιγμής και να απαγορεύσουν με την εικόνα τους κάθε κουβέντα φίλων και εχθρών για υποβιβασμό.\nΆραγε είναι σωστό το timing του «ηλεκτροσόκ» που κλήθηκε να κάνει στον «κίτρινο» οργανισμό ο Γουλιέλμος; Είναι σωστή η επιλογή Καστρίτη; Μπορεί να αλλάξει άρδην το κλίμα αμέσως από τις επόμενες μέρες που έρχονται και να μπει ο νεαρός τεχνικός με το δεξί στην ομάδα;\nΌλα αυτά θα απαντηθούν σε λιγότερο από ένα μήνα με τον καλύτερο τρόπο: τη συγκομιδή της ομάδας στις επόμενες 5 αγωνιστικές. Η άποψη μου πάντως είναι πως παρότι ο Άρης δεν έδειξε την παραμικρή βελτίωση τον προηγούμενο καιρό και έμοιαζε σαν μια ομάδα χαμένη, χωρίς επιθετικό προσανατολισμό και με τεράστια αμυντικά προβλήματα στο 5-5 που έχανε τα ματς με τον ίδιο τρόπο και τα ίδια λάθη, η αλλαγή προπονητή έρχεται την κατάλληλη στιγμή. Γιατί; Φαντάζεστε να έδιωχνε ο Γουλιέλμος τον Αγγέλου μετά την ήττα από τον ΓΣΠ με τα ντέρμπι με τους... δικέφαλους να ακολουθούν στο πρόγραμμα; Φαντάζεστε ο νέος τεχνικός της ομάδας να έκανε 0/2 στα παιχνίδια αυτά, δίχως να έχει το χρονικό διάστημα που απαιτείται για αλλαγές στο παιχνίδι της ομάδας, και η γκρίνια να άρχιζε να ασκείται πάνω από το πινακάκι του;\nΤότε η κατάσταση θα ήταν όχι απλώς χειρότερη αλλά τραγική για τον οργανισμό του Άρη και δεν ξέρω αν πλέον θα υπήρχε μονοπάτι επιστροφής. Βέβαια, αυτή είναι η δική μου άποψη θεωρώντας θετικό πως ο Καστρίτης μπαίνει άφθαρτος σε αυτό το σερί 5 κομβικών παιχνιδιών στον πάγκο του Άρη, έχοντας έτσι τη δυνατότητα να τονώσει το ηθικό των παικτών του και να αλλάξει το τσιπάκι ψυχολογίας στην νέα του ομάδα.\nΑρχής γενομένης, λοιπόν, από το Σάββατο ο κόσμος πρέπει να γεμίσει το Παλέ, να δώσει ώθηση στην ομάδα που αγαπά και να εγκλιματίσει άμεσα τον νέο ηγέτη του πάγκου της ομάδας. Εάν ο Άρης πάρει το ματς με τον Χολαργό (μία καλά δουλεμένη ομάδα από τον Λυκογιάννη με ποιοτικές μονάδες) τότε θα έχει κάνει ένα πολύ μεγάλο βήμα για τη συνέχεια και ταυτόχρονα θα αφαιρέσει πολύ από την πίεση που φορτώνει τις πλάτες παικτών και διοίκησης. Δεν είναι απλά τελικός το παιχνίδι με τον Χολαργό... Τελικοί είναι και τα πέντε παιχνίδια που έρχονται στο μενού του Άρη, αλλά η μάχη με τον Χολαργό και η έκβαση της θα αποτελέσει οδηγό για την εξέλιξη αυτής της χρονιάς για τον «Αυτοκράτορα».\nΥΓ: Η ευκαιρία που δίνεται στον Γιάννη Καστρίτη είναι τεράστια για τον ίδιο και για την καριέρα του. Ο 36χρονος τεχνικός έχει αφήσει εξαιρετικές εντυπώσεις από την θητεία του στην Κύμη (φοβερή χρονιά πέρυσι με ΜακΦάντεν) που του έδωσαν θέση ομοσπονδιακού στην Εθνική νέων. Ο ίδιος τώρα πρέπει να αρπάξει την ευκαιρία αυτή από τα μαλλιά και να αποδείξει πως μπορεί να σταθεί σε ομάδες ιστορικές όπως ο Άρης. Άλλωστε την θέση του θα την ζήλευαν πολλοί, όσο δύσκολη και αν είναι η τωρινή περίοδος στον μπασκετικό Άρη...\nΑ1 ΑΡΗΣ ΒΑΓΓΕΛΗΣ ΑΓΓΕΛΟΥ ΓΙΑΝΝΗΣ ΚΑΣΤΡΙΤΗΣ ΓΟΥΛΙΕΛΜΟΣ ΕΣΑΚΕ ΧΡΙΣΤΟΔΟΥΛΟΣ ΦΕΡΕΝΤΙΝΟΣ\nΑνώνυμος 18 Δεκεμβρίου 2018 - 7:12 μ.μ.\nΣωστά τα λες. Μπράβο Νιώθεις από Άρη σε αντίθεση με τον Διογένη Παπαδόπουλο ο οποίος φαίνεται το λιγότερο άσχετος.\nΤα μπασκετικά κακώς κείμενα: Είναι σωστό το timing του «ηλεκτροσόκ»;


Αξιολόγηση προσφοράς Erasmus+ 2019 – Επαγγελματικό Λύκειο, Εργαστηριακό Κέντρο Πολυγύρου\nΑξιολόγηση προσφοράς Erasmus+ 2019\nΑναρτήθηκε στις 18 Ιανουαρίου 2019 από Anestis Kakamoukas\nΑΝΤΙΓΡΑΦΟ ΠΡΑΞΗΣ 11/18-01-2019 ΒΙΒΛΙΟΥ ΠΡΑΞΕΩΝ Δ/ΝΤΗ Ε.Κ. ΠΟΛΥΓΥΡΟΥ\nΘΕΜΑ: «Άνοιγμα προσφορών, αξιολόγηση και επιλογή συμφερότερης προσφοράς για την μετακίνηση στη Βαρκελώνη με το πρόγραμμα ERASMUS+ 2018-1-EL01-KA102-046973»\nΣτον Πολύγυρο σήμερα Παρασκευή 18 Ιανουαρίου 2019 και ώρα 10:15 π.μ., στο γραφείο του Δ/ντή του Ε.Κ. Πολυγύρου, συνεδρίασε η επιτροπή αξιολόγησης που έχει συσταθεί με την πράξη 10/18-1-2019 του Δ/ντή του Ε.Κ. Πολύγυρου για να αξιολογήσει τις προσφορές που παρελήφθησαν μέχρι τις 18-1-2019 και ώρα 10:00 π.μ. σύμφωνα με το αρ. πρωτ. 4/14-1-2019 έγγραφο προκήρυξης για κατάθεση οικονομικής προσφοράς του Ε.Κ. Πολυγύρου.\nΜέχρι τις 18-1-2019 και ώρα 10:00 π.μ. υπέβαλαν προσφορές τρεις ενδιαφερόμενοι.\nΗ επιτροπή μετά το άνοιγμα των σφραγισμένων φακέλων και τον έλεγχο των δικαιολογητικών, καταχώρησε τις προσφορές στον πίνακα που ακολουθεί με την αντίστοιχη παρατήρηση ανά ενδιαφερόμενο, σύμφωνα με τους όρους της προκήρυξης.\nΤα συνολικό κόστος για Βαρκελώνη με αεροπορικά εισιτήρια, φόρους αεροδρομίου, χειραποσκευή 7-8 kgr, αποσκευή 20-23 kgr, μεταφορά με λεωφορείο Πολύγυρος-Θεσσαλονίκη-Πολύγυρος και ταξιδιωτική ασφάλιση:\nΑ/Α ΠΡΑΚΤΟΡΕΙΑ ΔΙΚΑΙΟΛΟΓΗΤΙΚΑ ΠΑΡΑΤΗΡΗΣΕΙΣ\n1. MAZI TRAVEL ΠΛΗΡΗ 5695€ με AEGEAN\n2. HERODOTUS TOURS ΠΛΗΡΗ 5689€ με AEGEAN\n3. DROMEAS TRAVEL ΠΛΗΡΗ a. 6435€ με AEGEAN\nb. 5609€ με RYANAIR για Girona *\n* Δεδομένου ότι η μεταφορά από Girona προς Βαρκελώνη δεν αναφέρεται στην προσφορά 3.b και ψάχνοντας στο διαδίκτυο η τιμή μεταφοράς είναι περίπου 425€ με επιστροφή, η προσφορά 3.b διαμορφώνεται στις 6034€.\nΗ επιτροπή αποφάσισε ομόφωνα ότι η συμφερότερη προσφορά είναι αυτή του HERODOTUS TOURS με 5689€ με AEGEAN.\nΚακαμούκας Ανέστης ΠΕ83\n1. Γρέκος Κων/νος ΠΕ83, Τομεάρχης\n2. Δέδας Κων/νος ΠΕ83, εκπ/κός\n3. Καρακολίδου Βασιλική ΠΕ86, εκπ/κός\n4. Θέμελης Αστέριος, μαθητής\nΔημοσιεύτηκε στο εκπαιδευτικό υλικό. Σώστε σε σελιδοδείκτη το σύνδεσμο .\n← Επιτυχόντες πανελληνίων εξετάσεων ΕΠΑΛ Πολυγύρου\nΤο ΕΠΑΛ δημιουργεί →


aporimenos: Οκτωβρίου 2009\nΠόρισμα - βόμβα "καίει" τον Παπανδρέου\nΔιαπιστωμένες ποινικές ευθύνες, που ενώ αρχικά εντοπίστηκαν και αναφέρθηκαν από την Ελληνική Δικαιοσύνη στη συνέχεια αποσιωπήθηκαν, έχει στο σκάνδαλο των χιλιάδων παράνομων ελληνοποιήσεων πολιτών της πρώην Σοβιετικής Ενωσης ο πρόεδρος του ΠΑΣΟΚ Γιώργος Παπανδρέου.\nΜε την ιδιότητα του υπουργού Εξωτερικών ο κ. Παπανδρέου απέκρυψε αποδεδειγμένα από τη Βουλή στοιχεία – φωτιά για αλλογενείς που εν μια νυκτί βαφτίστηκαν Ελληνες, όπως οι γνωστοί Ρώσοι κακοποιοί Σαλόνικ και Ταταρένκοφ.\nΣτο πόρισμα - βόμβα που συνέταξε το 2001 ο τότε εισαγγελέας Πλημμελειοδικών Ισίδωρος Ντογιάκος, προέκυψαν πολιτικές και ποινικές ευθύνες για τον σημερινό αρχηγό της αξιωματικής αντιπολίτευσης, αφού παρότι είχε ενημερωθεί εγκαίρως για τα πρόσωπα που χορηγούσαν παράνομες παλιννοστήσεις (μόνο η πρεσβεία μας στη Μόσχα έδωσε την περίοδο 1996-2000 150.000 τέτοιες εγκρίσεις), δεν προέβη σε καμία ενέργεια, προκειμένου να διωχθούν οι εμπλεκόμενοι διπλωματικοί υπάλληλοι.\nΤον κ. Παπανδρέου είχε φροντίσει να πληροφορήσει εμπεριστατωμένα για τη σοβαρότητα της υπόθεσης ο πρέσβης Χαρ. Δημητρίου που είχε διεξάγει τη σχετική Ενορκη Διοικητική Εξέταση (ΕΔΕ) μετά από πολλές καταγγελίες ομογενών μας για κύκλωμα που είχε στηθεί στις πρεσβείες και στα προξενεία της Ελλάδας στα κράτη που απάρτιζαν την ΕΣΣΔ.\nΑπό την ΕΔΕ που πραγματοποίησε ο κ. Δημητρίου στα προξενικά γραφεία της Μόσχας, τους Τιφλίδας (Γεωργία) και το Νοβοροσίσκ ήρθαν στο φως αποκαλύψεις για:\n* Πολιτικούς (οι οποίοι δεν κατονομάζονται) από το χώρο του ΠΑΣΟΚ που μεσολαβούσαν για παράνομες ελληνοποιήσεις.\n* Χορήγηση 150.000 παράνομων παλιννοστήσεων (πρεσβεία Μόσχας) η συντριπτική πλειοψηφία των οποίων ελέγχονται για τη νομιμότητά τους.\n* Ηλεκτρονικοί υπολογιστές στους οποίους ήταν καταχωρημένα στοιχεία - φωτιά, οι οποίοι έκαναν φτερά, όπως προέκυψε από την έρευνα.\nΟπως αναφέρεται χαρακτηριστικά στην έκθεση Δημητρίου, της οποίας πρώτος αποδέκτης ήταν ο νυν πρόεδρος του ΠΑΣΟΚ… «από το σύνολο σχεδόν των καταθέσεων των διπλωματικών υπαλλήλων φαίνεται ότι τα μηχανογραφημένα προξενικά μητρώα της πρεσβείας της Μόσχας που είχαν δημιουργηθεί με τη συνδρομή της ΑΤΕ (Αγροτική Τράπεζα Ελλάδας), όχι μόνο δεν χρησιμοποιήθηκαν για τον έλεγχο των «παλιννοστήσεων», αλλά εξαφανίστηκαν μαζί με τους ηλεκτρονικούς υπολογιστές».\nΑλλά και η δράση του τότε Γεωργιανού γενικού πρόξενου στη ρωσική πρωτεύουσα Α. Παπονασβίλι δεν διέφυγε της προσοχής του κ. Δημητρίου. Ο πρόξενος φαινόταν να «πουλάει» έγκυρα γεωργιανά διαβατήρια στη Μαφία της Μόσχας, που αυτή τα χρησιμοποιούσε για παράνομες «ελληνοποιήσεις». Κατονομάζεται μάλιστα και ο υπάλληλος που ονομαζόταν Αλ. Ασημακόπουλος που εργαζόταν στο προξενικό γραφείο της Μόσχας και είχε στην κατοχή του την επίσημη σφραγίδα για την έκδοση ελληνικών διαβατηρίων σε δήθεν ομογενείς.\nΟ κ. Παπανδρέου όχι μόνο δεν απέστειλε την έκθεση Δημητρίου στη Δικαιοσύνη, αλλά την απέκρυψε και από τη Βουλή για τουλάχιστον δυο μήνες, χωρίς καμία επίσημη αιτιολογία. Αποτέλεσμα ήταν να χαθεί πολύτιμος χρόνος, σε μια προσπάθεια να εξαφανισθούν οι αποδείξεις και να ξεχασθεί η υπόθεση.\nΑλλά και πάλι, βασικές πτυχές του σκανδάλου ξεδιπλώθηκαν από τον κ. Ντογιάκο ο οποίος διερευνώντας τις καταγγελίες για τις μαζικές ελληνοποιήσεις επιβεβαίωσε ότι αυτές ξεπερνούν τις 150.000. Ο ίδιος, προσκρούοντας στις ποινικές ευθύνες όχι μόνο του κ. Παπανδρέου, που αρνήθηκε να υπάρξει περαιτέρω έρευνα για το θέμα, αλλά κι άλλων υπουργών του ΠΑΣΟΚ, όπως ο Θόδωρος Πάγκαλος, ο Γρ. Νιώτης, ο Γιώργος Φλωρίδης, ο Μιχ. Χρυσοχοϊδης, ο Φίλιππος Πετσάλνικος και ο Γιώργος Ρωμαίος, κατέθεσε το πόρισμά του στο γραφείο του τότε προέδρου της Βουλής Απόστολου Κακλαμάνη.\nΟσο για τη Ν.Δ., αυτή άργησε για μια ακόμη φορά να αντιληφθεί τη διάσταση του προβλήματος, παρότι είχε στη διάθεσή της τις καταγγελίες πιλότων που έκαναν παραμονές των εκλογών του 2000 το δρομολόγιο Ελλάδας και Κύπρου. Σύμφωνα με τις μαρτυρίες των χειριστών της εταιρείας «Μακεδονικές Αερογραμμές», που ήταν θυγατρική της Ολυμπιακής, μετέφεραν εκείνες τις ημέρες χιλιάδες άτομα που δεν μιλούσαν ελληνικά, ενώ στα αεροπλάνα υπήρχε πάντα κάποιος που τα εφοδίαζε με διαβατήρια και εκλογικά βιβλιάρια.\nΠίσω απ’ αυτή την επιχείρηση αλλοίωσης του εκλογικού αποτελέσματος με αερομεταφερόμενους ψηφοφόρους κρυβόταν ο τότε γραμματέας της Νομαρχιακής Οργάνωσης του ΠΑΣΟΚ στην Κύπρο Δημήτρης Ασλανίδης. Οι μέθοδοι παρακράτους που χρησιμοποίησε η τότε κυβέρνηση προκειμένου να ελληνοποιήσει Ουκρανούς, Ρώσους, Μολδαβούς, Αμπχάζιους, Οσέτους, Τσετσένους, κι άλλες φυλές του Καυκάσου, αποδεικνύονται από την ανάγνωση των 34 δημόσιων εγγράφων που συνέλεξε η επιτροπή Σημαιοφορίδη.\nΜετά από έρευνα μηνών τα μέλη της Επιτροπής ανακάλυψαν στοιχεία - φωτιά όπως:\n* Τον εντοπισμό μετά από αντιπαραβολή των εκλογικών καταλόγων 200.000 διπλοεγγεγραμμένων.\n- Την ύπαρξη 3.222 φακέλων ελληνοποιήσεων με πλαστά δικαιολογητικά από έλεγχο που έγινε δειγματοληπτικό σε τρεις από τις 56 νομαρχίες της χώρας.\n- Την καταγραφή σε απόρρητα έγγραφα του υπουργείου Εξωτερικών, επί ημερών του επίδοξου πρωθυπουργού Γιώργου Παπανδρέου, ότι χορηγήθηκαν από ελληνικά προξενεία πάνω από 5.000 παράνομες βίζες.\nΟπως αποδεικνύεται η κομπίνα των ελληνοποιήσεων έγινε σε τρία επίπεδα:\n* Στα προξενεία και τις πρεσβείες μας στο εξωτερικό, όπου αργυρώνητοι αξιωματούχοι σε συνεργασία με πρεσβείες και στελέχη του ΠΑΣΟΚ χορηγούσαν πλαστές θεωρήσεις παλιννόστησης.\n* Στις νομαρχίες όπου όπως ομολογείται από επίσημες πηγές κύκλωμα δημοσίων υπαλλήλων φρόντιζε να απονέμεται η ελληνική ιθαγένεια σε άτομα από την πρώην ΕΣΣΔ χωρίς να έχει προηγηθεί ο παραμικρός έλεγχος.\n* Στο υπουργείο Εσωτερικών στους ειδικούς καταλόγους του οποίου ενεγράφησαν χιλιάδες αλλοδαποί.\nΗ αντιπαραβολή των στοιχείων που προέρχονται από επίσημα έγγραφα είναι καταλυτική. Κι ενώ θα περίμενε κανείς να τιμωρηθούν οι επίορκοι κρατικοί λειτουργοί τίποτε δεν συνέβη. Αντιθέτως, μετά τη διάσταση που πήρε το θέμα, οι αρμόδιοι υπουργοί προεξάρχοντος του Γιώργου Παπανδρέου έσπευσαν να κουκουλώσουν κάθε πτυχή του σκανδάλου. Αίφνης, το Σώμα Επιθεωρητών Δημόσιας Διοίκησης διατάχθηκε να σταματήσει τις έρευνες στις νομαρχίες για τις παράνομες ελληνοποιήσεις.\nΣτις νομαρχίες, όπου καταγγέλθηκαν οι παράνομες ελληνοποιήσεις έγιναν εικονικές ΕΔΕ που αθώωσαν τους εμπλεκόμενους. Ο μόνος που τιμωρήθηκε ήταν ένας διευθυντής στη Νομαρχία Ημαθίας, ο οποίος τελικά αυτοκτόνησε.\nΜέγα ερώτημα παραμένει επίσης γιατί δεν ασκήθηκε καμία ποινική δίωξη, ενώ τα πορίσματα που «έκαιγαν» υπουργούς, πρέσβεις και υπαλλήλους εστάλησαν στον εισαγγελέα. Δεν «άνοιξε ρουθούνι» κυριολεκτικά, αν και ο πρώην υπουργός Εσωτερικών Κώστας Σκανδαλίδης είχε δημόσια ομολογήσει στις 27-12-2001 ότι «δεν αισθάνεται υπερήφανος που διέθεταν εκλογικά βιβλιάρια κι ενδεχομένως ψήφισαν στις Εθνικές εκλογές του 2000 μαφιόζοι προερχόμενοι από χώρες του πάλαι ποτέ Συμφώνου της Βαρσοβίας»…\nΤο θέατρο του παραλόγου συνεχίστηκε όταν στις Δημοτικές και Νομαρχιακές εκλογές του 2002 ψήφισαν αρκετοί αλλογενείς, στους οποίους στο μεταξύ είχε αφαιρεθεί η ελληνική ιθαγένεια, αλλά κάποιοι δεν φρόντισαν να τους διαγράψουν και από τους εκλογικούς καταλόγους.\nΠαράλληλα με το ν. 2790/2000 (παρ. 1) «περί πολιτικής προστασίας», χορηγήθηκε με αδιαφανή κριτήρια η ελληνική ιθαγένεια (πάνω από 80.000 άτομα) σε όσους «έτυχε» να δηλώσουν Πόντιοι. Η επιχείρηση συγκάλυψης των ιχνών της προσπάθειας νόθευσης της λαϊκής ετυμηγορίας συνδέεται άμεσα και με διάταξη που επέτρεπε την αντικατάσταση όλων των σλαβικής προέλευσης ονομάτων των ελληνοποιηθέντων.\nΕτσι, χιλιάδες -ους και -ιτς έγιναν εν μία νυκτί -όπουλος και -ίδης αφήνοντας παραπονούμενους τους πραγματικούς ομογενείς.\nΟι ευθύνες του Γιώργου Παπανδρέου είναι μεγάλες, γιατί αγνόησε επιδεκτικά τα ονόματα των διπλωμάτων προς την κεντρική υπηρεσία του υπουργείου του, τα οποία αποκάλυπταν τη δράση του κυκλώματος αθρόων ελληνοποιήσεων αλλοδαπών. Και -το χειρότερο- προσπάθησε να κρύψει τα ενοχοποιητικά έγγραφα από την ελληνική Δικαιοσύνη ώστε να υπάρξει παραγραφή του εγκλήματος.\nΜην ξεχνάμε άλλωστε ότι διασυρθήκαμε στους εταίρους μας στην Ευρωπαϊκή Ενωση όταν αποβράσματα της ρωσικής και τσετσενικής Μαφίας εντοπίστηκαν στο Βέλγιο και την Ολλανδία να διαθέτουν ελληνικά διαβατήρια.\nΑναρτήθηκε από nikos στις 5:16 π.μ. Δεν υπάρχουν σχόλια:\n04/10/2009Πόρισμα - βόμβα "καίει" τον Παπανδρέου ...\nηρεμία και ειλικρινεία........


Τα καλύτερα του MVP Αλεξέι Σβεντ\nΤα καλυτερα του MVP Αλεξει Σβεντ\nΔημοσιεύθηκε από sport24 την 18-01-2018, 14:50\nΕπιμέλεια: Λεωνίδας Πιστιόλης Δημοσίευση: 18 Ιαν. 2018 14:46\nΟ Αλεξέι Σβεντ κατέκτησε το βραβείο του MVP για 3η φορά στις τελευταίες 8 αγωνιστικές! Παρακολουθήστε τι έκανε ο Ρώσος γκαρντ στο Βελιγράδι (VIDEO).\nΗ Χίμκι είχε άμεση ανάγκη μία εκτός έδρας νίκη και ο Αλεξέι Σβεντ αποφάσισε να της την χαρίσει. Ο σούπερ σταρ της Χίμκι αναδείχθηκε για τρίτη φορά φέτος ο MVP της αγωνιστικής χάρις στην εξαιρετική εμφάνιση που πραγματοποίησε στο Βελιγράδι, οδηγώντας τη ρωσική ομάδα στη νίκη επί του Ερυθρού Αστέρα με 79-70.\nΟ Σβεντ πέτυχε 29 πόντους με 10/11 βολές, 2/3 δίποντα, 5/11 τρίποντα και είχε ακόμα 5 ριμπάουντ, 4 ασίστ, 1 κλέψιμο, 1 κόψιμο και 3 λάθη, συγκεντρώνοντας και τις περισσότερες μονάδες στο σύστημα αξιολόγησης της EuroLeague (33). Ο 29χρονος γκαρντ ισοφάρισε παράλληλα τον Λούκα Ντόντσις σε ατομικά βραβεία MVP για τη σεζόν που διανύουμε (3).<...\nTags mvp αλεξει σβεντ επιμελεια λεωνιδας\nΤα καλύτερα του MVP Αλεξέι Σβεντ Τα καλύτερα του MVP Αλεξέι Σβεντ Επιμέλεια: Λεωνίδας Πιστιόλης Δημοσίευση: 18 Ιαν. 2018 14:46 _


2012 Ψυχικα Φαινομενα 1111: Kryon Channelling Η αποκάλυψη του DNA\nKryon Channelling Η αποκάλυψη του DNA\nΖωντανή επικοινωνία του Κρύων που δόθηκε μέσω του Λη Κάρολ\nστη Μελβούρνη της Αυστραλίας\nΧαίρετε αγαπητοί μου, είμαι ο Κρύων της Μαγνητικής Υπηρεσίας. Αυτή είναι μια οικογενειακή συνάθροιση, τουλάχιστον έτσι τη βλέπω. Είναι μια πολύτιμη συνάθροιση, καθώς εάν καταλαβαίνατε πραγματικά τι συμβαίνει αυτή τη στιγμή, πιστεύω ότι θα εκπλησσόσασταν. Κι όμως, μοιάζει τόσο γραμμική. Ένας άνδρας κάθεται στη σκηνή, ακούγεται μουσική και το Πνεύμα εμφανίζεται… και υπάρχει ευλάβεια, ευλογημένη ενέργεια και σεβασμός. Αυτή είναι η άποψή σας.\nΌτι συμβαίνει πραγματικά εδώ είναι πολύ μεγαλύτερο, καθώς σήμερα λαμβάνει χώρα μια μοιρασιά, με την άδεια που έχετε δώσει να σας επισκεφθεί η ενέργεια από την άλλη πλευρά του πέπλου. Κάτι τέτοιο δεν συμβαίνει χωρίς την παρουσία ανθρώπων μπροστά στον συνεργάτη μου. Δεν μπορεί να το κάνει μόνος του. Δεν μπορεί ποτέ να μιλήσει με τη φωνή του Κρύων, χωρίς να είστε παρόντες. Που σημαίνει ότι όντως υπάρχουν κάποια χαρακτηριστικά στην όλη διαδικασία, τα οποία απαιτούν ένα «δούναι και λαβείν».\nΒλέπετε, από τη δική μου προοπτική, προσέρχεται η ομάδα υποστήριξης και αναμένει την άδεια. Δεν είναι κάποιος άνδρας στη σκηνή. Δεν είναι απαραιτήτως μιαπαρουσίαση. Είναι μια επανένωση. Bρίσκονται άτομα εδώ μπροστά μου, όπως και αναγνώστες και ακροατές, που γνωρίζω μια αιωνιότητα. Όλοι σας είστε αιώνιοι και από τις δύο απόψεις. Δεν υπάρχει δική σας αρχή. Αναλογιστείτε το! Πρόκειται για την ουσία και τον πυρήνα αυτού που υπάρχει εσωτερικά.\nΑυτή τη στιγμή, σ’ αυτή την εποχή, στο σύντομο αυτό γεγονός που αποκαλείτε channelling, δίδεται μια ενέργεια. Είναι πληροφορίες στα Αγγλικά, ενόσω όμως δίδονται κι ενόσω υπάρχει εκεί η ενέργεια, η τρίτη γλώσσα είναι πάνω απ’ όλους. Επισκέπτεται κάθε κάθισμα, θέτοντας το ερώτημα: «Θυμάσαι;»\nΟ Άνθρωπος δεν είναι φτιαγμένος για ολική πνευματική ενθύμηση του ποιος είναι στην άλλη πλευρά του πέπλου. Εάν προσφέραμε εμπειρική απόδειξη ότι αυτό τοchannelling είναι αληθινό, τότε δεν θα υπήρχε δοκιμασία. Επιπροσθέτως, το κοινό θα ήταν πολύ μεγαλύτερο. Εάν υπήρχε απόδειξη, όλοι θα ήσαν εδώ. Όμως όχι, αντ’ αυτού χρειάζονται άτομα που στρέφονται εσωτερικά και ζητούν οξυδέρκεια. «Θα μπορούσαν όσα παρουσιάζονται εδώ να είναι ακριβή και αληθινά; Θα μπορούσε να είναι ακριβώς όπως τα λέει ο Κρύων;» Είναι η οξυδέρκεια για την οποία έχουμε μιλήσει συχνά, που διαθέτει ο Άνθρωπος.\nΑυτές τις στιγμές λοιπόν υπάρχει όντως μια ροή ενέργειας, από τη σχισμή στο πέπλο που έχετε επιτρέψει ν’ ανοιχθεί. Από τη σχισμή αυτή ξεχύνεται η ενέργεια της εστίας. Για μια στιγμή μόνο, μέσω της τρίτης γλώσσας, απλώς για μια στιγμή, επιτρέψτε της να γεμίσει την καρδιά σας. Και αν δίνετε προσοχή, θα έπρεπε να σας γεμίσει με την αλήθεια, ότι είστε κάτι πολύ περισσότερο απ’ όσο νομίζετε.\nΣε όλο τον πλανήτη λαμβάνει χώρα μια αφύπνιση. Δεν κάνει πάταγο, καθώς δεν υπάρχουν διαφημιστικές καμπάνιες ή τηλεοπτικά σόου να την ανακοινώνουν. Γίνεται αργά. Αναπτύσσεται από το 1987 και μπορείτε να τη νιώσετε. Η ανθρωπότητα έχει επίγνωση αυτής της αλλαγής τώρα, περισσότερο από ποτέ. Πολλοί γύρω σας αρχίζουν ν’ αποδέχονται όσα εσείς έχετε δεχτεί. Ίσως δεν πιστεύουν ότι εσείς, αλλά βλέπουν ποιοι είστε. Βλέπουν έναν ειρηνικό Άνθρωπο να βρίσκεται ανάμεσα σ’ εκείνους που είναι σε αναστάτωση. Βλέπουν πόση διαφορά έχει ο τρόπος που χειρίζεστε τη ζωή και τους γύρω σας. Υπάρχει ένας προφήτης μέσα στον καθένα σας και θέλουμε απόψε να μιλήσουμε επ’ αυτού. Ίσως όταν σας πω το θέμα, να μη μοιάζει ότι θα μιλήσουμε για κάποιον εσωτερικό προφήτη, κι όμως έτσι είναι. Το αντικείμενο είναι πάλι το DNA.\nΘα θέλαμε λοιπόν να εξηγήσουμε ορισμένα πράγματα και να συνεχίσουμε τη διδασκαλία που δώσαμε προ λίγων εβδομάδων στο επάνω μέρος της Γης [βόρειο ημισφαίριο], την οποία φέρνουμε τώρα εδώ κάτω [στην Αυστραλία]. Φυσικά όμως, αυτό ισχύει αν βλέπετε τη Γη μ’ ένα κοινό γραμμικό τρόπο. Καθώς ποιος μπορεί να πει τι είναι επάνω και κάτω; Ίσως να είναι δεξιά και αριστερά; [Χαμόγελο του Κρύων]\nΗ Διδασκαλία του DNA συνεχίζεται…\nDNA – Τα ίδια τα γράμματα ηχούν με την πολυπλοκότητα και τη χημεία υψηλής βιολογικής επιστήμης. Στην πραγματικότητα υπάρχουν εκεί πολύ περισσότερα απ’ όσα βλέπει η επιστήμη, καθώς είναι αμφίβολο αν θα δει ποτέ η επιστήμη όσα σας πω. Υπάρχουν συνιστώσες στο DNA σας και χαρακτηριστικά τα οποία απλώς δεν είναι ορατά στο 3D πεδίο. Έχω αναφέρει στο παρελθόν πως αυτό που λείπει σήμερα στις επιστημονικές προσπάθειες, το οποίο θα άλλαζε στην κυριολεξία τα πάντα, είναι ένα όργανο να μετρά ένα υπερδιάστατο πεδίο. Όταν κάτι τέτοιο αναπτυχθεί – και θα συμβεί – θα είναι η πλησιέστερη απόδειξη που θα έχετε για τα λεγόμενά μας. Καθώς τη στιγμή που το όργανο εκείνο θα στραφεί προς διάφορα πράγματα στον πλανήτη, συμπεριλαμβανομένης της Ανθρώπινης βιολογίας, θα υπάρξει αποκάλυψη στην επιστήμη και παντού. Αόρατη ενέργεια θα εμφανιστεί, ή τουλάχιστον θα δείξει τη σκιά της. Τότε θα είναι αληθινή, ενώ τώρα είναι μόνο εικασία.\nΗ υπερ-διαστατικότητα υπάρχει σήμερα με πολλούς τρόπους. Η βαρύτητα είναι μια υπερδιάστατη δύναμη. Ακόμα και το φως έχει τέτοια στοιχεία… όλα αόρατα και ανεξήγητα για εσάς προς το παρόν. Αλλά όπως τόσα άλλα πράγματα, τα χρησιμοποιείτε καθημερινά και το σώμα σας αποτελεί επίσης μέρος αυτών.\nΝα σας εξηγήσω ορισμένα πράγματα που προάγουν όσα έχω πει. Για το λόγο αυτό θα πρέπει να κάνω μια ανασκόπηση. Μια σύντομη ανασκόπηση όσων έχω πει στο παρελθόν, ώστε να επεκταθώ επ’ αυτών, δίδοντάς σας πράγματα που δεν έχετε ακούσει ακόμα.\nΓια εσάς και την επιστήμη το θέμα του DNA είναι βιοχημικό. Δηλαδή, ότι έχετε στο σώμα σας, ότι θεωρείτε υπεύθυνο για το σχέδιο της ζωής, εξηγείται πλήρως από την επιστήμη μέσω της χημείας και των βιολογικών διεργασιών. Υπάρχουν όμως χαρακτηριστικά εντός του DNA, τα οποία είναι κβαντικά. Η πλειονότητα της χημείας που διακρίνετε στο Ανθρώπινο Γονιδίωμα, βρίσκεται σε μια κβαντική κατάσταση. Αν και η επιστήμη σας δεν μπορεί τώρα να μετρήσει μια κβαντική κατάσταση, ούτε το γύρω πεδίο της, υπάρχουν ενδείξεις αυτής εντός του πάζλ του Ανθρώπινου Γονιδιώματος.\nΣας έχουμε πει ότι το DNA στο σώμα σας φέρει εντός του μια τεράστια ποσότητα αόρατων πληροφοριών και ενέργειας. Αναφερόμαστε στο DNA σαν οντότητα κι όχι σαν ένα χημικό διπλό έλικα. Δηλαδή, 100 τρισεκατομμύρια βρόγχοι του DNA εργάζονται όλοι μαζί σαν μια ενέργεια που αποκαλείται «το δικό σας DNA».\nΑυτό το γκρουπ είναι μοναδικό. Πρέπει να είναι, καθώς είναι απολύτως, 100% εσείς! Λόγω της κβαντικότητας του DNA, έχει τη δυνατότητα να περιέχει ένα τεράστιο κομμάτι της πνευματικότητάς σας. Αυτό θα εξηγηθεί στην έκδοση στην οποία εργάζεται τώρα ο συνεργάτης μου [12ο βιβλίο του Κρύων]. Το DNA περιέχει όχι μόνο την καταγραφή όλων όσων έχετε υπάρξει στον πλανήτη, αλλά επίσης και τη σχέση σας με τη Γαία. Εμπεριέχει όσα έχετε κάνει ανέκαθεν και την πνευματικότητα όσων έχετε μάθει σε κάθε ζωή. Αυτές οι πληροφορίες έχουν κυριολεκτικά εντυπωθεί μέσα του.\nΑκούστε με… Με το πέρασμα των αιώνων, κανένας Άνθρωπος δεν χάνει ποτέ τις πνευματικές αποκαλύψεις που βίωσε. Το καταλαβαίνετε; Με πρόθεση, οποιοσδήποτε μπορεί να αφυπνιστεί, στο σημείο που το DNA τους κατέχει όσα έχουν μάθει σε όλες τις ζωές τους. Αφυπνίζετε το ίδιο το DNA με την πρόθεσή σας και την επιφοίτηση του Θεού μέσα σας. Όλα τα πνευματικά πράγματα που έχετε μάθει, θα επιστρέψουν πετώντας για να γίνουν πάλι δικά σας. Πώς θα μπορούσε να ήταν διαφορετικά; Ανοίξατε την πόρτα εξ αρχής και σας ανήκουν. Αυτό θα έπρεπε να είναι χαρμόσυνο νέο για όποιον αναρωτιέται πώς θα είναι όταν θα επιστρέψει. Θα πρέπει ν’ αρχίσει πάλι απ’ την αρχή; Θα πρέπει να περάσει πάλι αυτά που πέρασε σ’ αυτή τη ζωή; Η απάντηση είναι όχι. Η ελεύθερη επιλογή παραμένει και πολλές ζωές μπορεί να περάσουν, χωρίς κάποια πνευματική αναζήτηση, αλλά κατά την αλλαγή αυτή, πολλοί αρχίζουν να «θυμούνται» ποιοι είναι και τι γνωρίζουν.\nΟρισμένοι έχετε πει ότι δεν επιλέγετε να επιστρέψετε πάλι, καθώς ήταν δύσκολα αυτή τη φορά. Υπάρχει ένα εγγενές, έμφυτο αίσθημα σε μερικούς, ότι αυτή είναι η τελευταία σας φορά. Όμως σας λέω αγαπητοί μου, ότι το ίδιο λέγατε την περασμένη φορά! Ορίστε τι συμβαίνει: Το πρώτο πράγμα που θέλουν να κάνουν οι δάσκαλοι και οι γηραιές ψυχές, όταν φτάνουν στην άλλη πλευρά του πέπλου, είναι να επιστρέψουν… και αυτοί είστε εσείς! Οι περισσότεροι θα επιστρέψετε και όταν αυτό συμβεί θα συνεχίσετε από εκεί που φύγατε, δεν θα ξεκινήσετε από την αρχή. Αυτό βρίσκεται στο DNA. Είναι πανέμορφο. Η σοφία των αιώνων είναι εντυπωμένη μέσα στο DNA. Είναι κβαντική, οπότε είναι τεράστια. Ο κρύσταλλος στο Σπήλαιο της Δημιουργίας την αποθηκεύει για εσάς και ενεργοποιεί το DNA σας όταν επανέρχεστε σε διαφορετικό Ανθρώπινο σώμα.\nΔεν είναι ενδιαφέρον, τώρα που η ανθρωπότητα έχει δει το Ανθρώπινο Γονιδίωμα, βλέπει πόσο μοναδικό είναι; Δεν είναι ενδιαφέρον; Το DNA είναι απολύτως μοναδικό. Ούτε ένας Άνθρωπος δεν έχει DNA όμοιο με άλλου, ούτε καν οι πανομοιότυποι δίδυμοι. Μόνο ένα ελάχιστο κομμάτι είναι ίδιο στους διδύμους (λιγότερο από 5%). Όχι όμως τα μη-πρωτεϊνικά-κωδικοποιημένα κβαντικά μέρη. Αυτά είναι εντελώς μοναδικά σε κάθε Άνθρωπο.\nΥπάρχουν κι άλλα. Μέσα στο DNA υπάρχουν χαρακτηριστικά του «μέρους του Θεού» που αποτελείτε. Το εντύπωμα του Ανώτερου Εαυτού είναι εκεί. Το αγγελικό όνομα με το οποίο σας αποκαλώ βρίσκεται εκεί. Το όνομα εκείνο δεν είναι γραμμικό ή δεν προφέρεται στον αέρα μέσω δόνησης. Αντιθέτως είναι ένα όνομα πουυμνούμε στο φως. Κι όταν προφέρεται, δονείται με λαμπρότητα. Αυτή είναι η αλήθεια! Το αποτύπωμα του ποιοι είστε πραγματικά βρίσκεται εκεί μέσα. Μεταφέρετε μαζί σας μέρη και κομμάτια της γενεαλογίας από άλλον πλανήτη και από άλλες περιοχές του σύμπαντος. Η ενέργεια εκείνων που συνέβαλαν στη σπορά σας με τμήμα της ανθρώπινης πνευματικότητας, βρίσκεται επίσης εκεί [των Πλειάδειων]. Είναι κάτι κατάλληλο. Είναι πανέμορφο. Είναι γεμάτο αγάπη. Όλα αυτά βρίσκονται μέσα στοDNA σας και για να υπάρχουν εκεί, χρειάζεται μια κβαντική ενέργεια.\nΑς μιλήσουμε πάλι για την 3D βιολογία. Όταν ολοκληρώθηκε το ερευνητικό έργο του Ανθρώπινου Γονιδιώματος, αναγνωρίστηκαν όλα τα χημικά στη διπλή έλικα. Σ’ εκείνη την απειροελάχιστη διπλή έλικα έχουν αναγνωριστεί τρία δισεκατομμύρια χημικά μέρη! Είναι τόσο μικρό αυτό το μόριο του DNA, που διακρίνεται μόνο μέσω ηλεκτρονικού μικροσκοπίου. Είναι τόσο πολύπλοκο, καθώς αποτελείται από τρία δισεκατομμύρια χημικά στοιχεία. Στη συνέχεια άρχισε το έργο της αναγνώρισης του ρόλου εκείνων των στοιχείων και η επιστήμη άρχισε να μελετά την τεράστια σημασία όσων βρίσκονται εκεί. Έψαχναν για εκείνα που δημιούργησαν περισσότερα από 23.000 Ανθρώπινα γονίδια. Έτσι λοιπόν αναζήτησαν την κωδικοποίηση, τη γραμμική πρωτεϊνική κωδικοποίηση, ώστε να κατανοήσουν πώς λειτουργούν όλα αυτά.\nΗ επιστήμη περίμενε πολύ καιρό για να δει το «σχέδιο εν δράσει» και τα κατάφερε. Αλλά το σοκ ήταν, όταν διαπίστωσαν ότι λιγότερο από 5% του DNA δημιουργούσε τα γονίδια. Πράγματι είδαν τη γραμμικότητα και το πρωτεϊνικά κωδικοποιημένο κομμάτι του DNA. Αυτό το μικρό κομμάτι δημιούργησε τα γονίδια, αλλά το υπόλοιπο φαινόταν να είναι τυχαίο, ακόμα και χαοτικό. Περισσότερο από 90% του DNA φαινόταν να είναι μπερδεμένο και άχρηστο.\nΟ συνεργάτης μου αναφέρθηκε επ’ αυτού σήμερα [στην ομιλία του], όπου μια κβαντική κατάσταση εμφανίζεται σαν χαοτική. Μοιάζει σαν τυχαία, εφόσον δεν υπάρχει απολύτως καμία γραμμικότητα σε μια κβαντική πραγματικότητα. Κάτι που σας εμποδίζει να δείτε μια κβαντική κατάσταση, είναι η γραμμική προκατάληψη που έχετε στη 3D πραγματικότητά σας. Ατενίζετε λοιπόν κάτι κβαντικό, αλλά είναι αόρατη για εσάς η αντίληψη του τι μπορεί να είναι. Αυτό το χαρακτηριστικό της «τυχαιότητας» του DNA, δεν θα μπορούσαν να το πάρουν ελαφρά, καθότι η επιστήμη αντίκριζε κάτι ανεξήγητο. Φανταστείτε, το 90% του DNA φαινόταν να μην κάνει απολύτως τίποτα! Οι βιολόγοι καταλάβαιναν καλύτερα, αλλά δεν υπήρχε διαθέσιμη εξήγηση.\nΣτις Νέες Πληροφορίες\nΑρχίζουμε λοιπόν από το σημείο αυτό για να σας αποκαλύψουμε ορισμένα πράγματα που χρειάζεται να γνωρίζετε, πολλά εκ των οποίων τελικά θα επιβεβαιωθούν. Όταν συμβεί αυτό, θα θυμηθείτε που τα ακούσατε. [Χαμόγελο του Κρύων]\nΤο DNA είναι πολύ πιο ευρύ απ’ ότι νομίζετε και σήμερα η επιστήμη αρχίζει ν’ αναγνωρίζει ότι το 90% του DNA που μοιάζει τυχαίο, μπορεί να μην είναι γλώσσα ή κωδικός. Αντιθέτως μπορεί να είναι αυτό που αποκαλούν «επηρεάζουσα χημεία» η οποία κατά κάποιο τρόπο διαφοροποιεί ή σχηματίζει το 5% που κινεί το γενετικό σχέδιο. Η ειρωνεία είναι, ότι αυτό ακριβώς συμβαίνει, αλλά όχι με τον τρόπο που το βλέπει η επιστήμη.\nΤο 90% του DNA είναι μια αντανάκλαση της πνευματικότητάς σας. Το Ακασικό Αρχείο, ο Ανώτερος Εαυτός, όσα αναζητάτε σαν «πύλη προς την άλλη πλευρά», βρίσκονται εκεί. Σε μια κβαντική κατάσταση, αυτά τα πράγματα δεν βρίσκονται εντός των χημικών. Σκεφτείτε όλα εκείνα τα χημικά σαν μια γέφυρα, σαν κανάλι, μια πύλη ή ένα κβαντικό δείκτη. Αντί να σκέφτεστε γραμμικά, ότι υπάρχει ένας θάλαμος ή ένα κουτί όπου βρίσκεται ο Ανώτερος Εαυτός σας, δείτε το σαν κατώφλι πόρτας. Εάν μπορούσατε να πάτε εκεί και να δείτε την κβαντική του κατάσταση, θα μπαίνατε σ’ ένα κανάλι που θα σας μετέφερε σε όλα όσα υπάρχουν. Καταλάβετε λοιπόν ότι αυτή η 3D/κβαντική χημική γέφυρα, είναι ένας τεράστιος, ιερός, επιδρών παράγοντας του γονιδιώματος, που περιέχει τις περισσότερες πληροφορίες του Ανθρώπινου σχεδίου της ζωής.\nΤο DNA είναι Περισσότερο απ’ ότι Νομίζετε\nΑς μιλήσουμε τώρα για το DNA, όπως δεν μας έχετε ακούσει να μιλάμε στο παρελθόν. Επιθυμούμε αυτό να δημοσιευτεί και αποτελεί μέρος από τις ερμηνείες που συλλέγει ο συνεργάτης μου. Το παρουσιάζουμε σχεδόν τελευταίο στην τριετή σειρά διδασκαλιών, κατά το έτος του τρία, για το 12ο βιβλίο του Κρύων, που είναι τρία στην αριθμολογία. Οπότε έχουμε 333 που αντιπροσωπεύει την ολοκλήρωση της πληροφόρησης αυτού του έτους. Είναι καιρός να γνωρίσετε την υπόλοιπη ιστορία.\nΗ επιστήμη θεωρεί τον εγκέφαλό σας σαν το κέντρο της συνείδησης, αλλά δεν είναι. Ο εγκέφαλος, το υψηλότερο εντεταλμένο νευρολογικό γκρουπ που μπορούν να δουν, είναι γεμάτο με πολύπλοκες συνάψεις. Ως εκ τούτου θα πρέπει λογικά να ευθύνεται για την αποκαλούμενη Ανθρώπινη συνειδητότητα. Όμως όχι. Ο εγκέφαλος είναι απλώς η 3D μηχανή που ανταποκρίνεται στο 90% της κβαντικότητας του DNA. Είναι ο μηχανισμός των συνάψεων και είναι απέραντα πολύπλοκος. Όμως ο εγκέφαλος είναι μόνο ο δέκτης των πληροφοριών, για να δημιουργεί τα ηλεκτρικά σήματα που μεταφέρουν τις οδηγίες, όπως επηρεάζονται από το DNA.\nΕκατό τρισεκατομμύρια μέρη του DNA που εργάζονται μαζί, επικοινωνούν σαν ένα. Το έχετε συνειδητοποιήσει; Η επιστήμη δεν γνωρίζει πώς συμβαίνει αυτό και η επικοινωνιακή σύνδεση από το κεφάλι σας στα δάκτυλα των ποδιών έχει ένα σκοπό. Είναι ο εγκέφαλός σας που το κάνει; Όχι. Είναι όλο μαζί το DNA που δημιουργεί το Ανθρώπινο Ον. Το DNA «γνωρίζει». Εργάζεται όλο μαζί. Αυτό δεν πρόκειται να το βρείτε στα ιατρικά συγγράμματα, αλλά συμπληρώνει ένα μεγάλο συνδετικό κρίκο που λείπει, στον οποίο δεν δίνει σημασία η επιστήμη. Το DNA επικοινωνεί με τον εαυτό του! Διαθέτει έναν «νου» και «γνωρίζει» τι συμβαίνει σε κάθε σημείο του σώματός σας.\nΗ νέα πληροφορία είναι ότι το DNA παρέχει ένα «πεδίο» γύρω σας, το οποίο είναι υπερδιάστατο. Αυτό το πεδίο αποτελεί τη συνείδησή σας και όχι ο εγκέφαλος. Αυτό που κάνει ο εγκέφαλος, είναι να συνεργάζεται στενά με το DNA. Ο εγκέφαλός σας ονειρεύεται… όντως; Οι συνάψεις αυτό δείχνουν και στον βαθύτερο REM ύπνο σας βγαίνουν τόσο πολύπλοκα πράγματα. Αυτά υπάρχουν όλα στο DNA σας και παρέχονται στον εγκέφαλο. Το DNA λοιπόν παρέχει ακόμα και οδηγίες και επιρροές στην ονειρική δραστηριότητα του εγκεφάλου σας. Είναι δύσκολο να εξηγηθούν, καθότι δεν μιλάμε για γραμμικά πράγματα, αλλά για κβαντικά.\nΌλοι σας ονειρεύεστε σε μια κβαντική κατάσταση. Γι αυτό εκεί δεν υπάρχει γραμμικότητα και τα πράγματα δεν βγάζουν πάντα νόημα. Όσοι έχουν αποβιώσει και όσοι ζουν, είναι όλοι μαζί στα όνειρά σας και συνδιαλέγονται. Τα όνειρα δεν βγάζουν νόημα επειδή δεν βρίσκονται στην πραγματικότητα που έχετε συνηθίσει. Εκεί μιλάει τοDNA σας… το Ακασικό Αρχείο που έρχεται στο προσκήνιο και παίζει «τις ταινίες» στον εγκέφαλό σας. Η επιστήμη δεν το αναγνωρίζει αυτό, επειδή δεν μπορεί να δει το πεδίο, αλλά το DNA είναι η Ανθρώπινη συνειδητότητα και ο εγκέφαλος είναι απλώς η 3D μηχανή των συνάψεων που τροφοδοτεί τη γέφυρα της πραγματικότητάς σας.\n«Κρύων, υπάρχουν αποδείξεις γι αυτό;» Ω ναι, υπάρχουν. Όταν κάποιος έχει ένα ατύχημα και πάθει σοβαρή ζημία η σπονδυλική στήλη, μένει το σώμα έκθετο. Γίνεται παραπληγικός που δεν μπορεί πλέον να κινήσει τίποτα - ούτε ένα δάκτυλο. Όμως η καρδιά συνεχίζει να κτυπά, έτσι δεν είναι; Η πέψη συνεχίζει κανονικά, σωστά; Τα νεφρά και τα άλλα όργανα λειτουργούν κανονικά. Ακόμα και η αναπαραγωγή είναι δυνατή! Τα πάντα συνεχίζουν, όμως στο σχολείο μάθατε ότι ο εγκέφαλος στέλνει ηλεκτρικά σήματα διαμέσου της σπονδυλικής στήλης και διατηρεί τους κτύπους της καρδιάς, έτσι δεν είναι; Λοιπόν όταν βλάπτεται η σπονδυλική, τότε τι κρατά την καρδιά σας να κτυπά; Θα σας πω… είναι ο σχεδιασμός του DNA!\nΌταν ο μηχανισμός των συνάψεων καταπίπτει, το DNA βρίσκει άλλες διόδους και δίνει οδηγίες στο σώμα να συνεχίσει τη ζωτική δύναμη. Γι αυτό τα όργανά σας συνεχίζουν ακόμα και χωρίς τον έλεγχο των μυών. Ενδιαφέρον δεν είναι; Υπάρχει απόδειξη εκεί αν κοιτάξετε. Η επιστήμη το βρίσκει περίεργο. Οπότε θα μπορούσατε να πείτε ότι το DNA σας είναι στην πραγματικότητα ένας εσωτερικός αιθερικός εγκέφαλος, ο οποίος περιέχει πράγματα που ο κανονικός σας εγκέφαλος δεν έχει. Και θα είχατε δίκιο. Πρόκειται για τα εντυπωσιακά χαρακτηριστικά του DNA σας, που είναι εδώ για να τα δείτε, τα οποία η σύγχρονη επιστήμη πρέπει ακόμα να διακρίνει.\nΤο DNA «Γνωρίζει»\nΑυτό είναι το μεγαλύτερο χαρακτηριστικό που θα θέλαμε να συζητήσουμε – το υπερδιάστατο πεδίο του DNA είναι γνωρίζειν. Δηλαδή θα λέγαμε ότι είναι φτιαγμένο για να επεκτείνει τη ζωή. Γνωρίζει ποιοι είστε. Εμπεριέχει το σχέδιο της ιερότητάς σας και είναι από τα μεγαλύτερα εργαλεία που έχετε, για υγεία, για χαρά, για το άνοιγμα της πόρτας. Πρόκειται για το πεδίο του DNA και όχι για τον εγκέφαλο. Εκεί βρίσκεται. Και σ’ αυτή την αλήθεια υπάρχει εορτασμός. Καθώς σας απαλλάσσει από την ανάγκη να δημιουργείτε ότι νομίζετε πως χρειάζεστε.\nΝα σας το πω ως εξής. Εάν πρόκειται να χρησιμοποιήσετε αυτό το πεδίο σαν εργαλείο, τώρα που γνωρίζετε τι κάνει, θα εργαστείτε με την κυτταρική σας δομή για να εκδηλώσετε πράγματα. Συνήθως οι Άνθρωποι συλλέγουν γνώσεις σχετικά με το πώς. «Πώς επικοινωνώ; Τι είναι καλύτερα να ζητήσω; Πώς να το συγκεκριμενοποιήσω, ώστε να γνωρίζει το DNA τι ζητάω; Πρέπει να είμαι “κάπως” ή να βρίσκομαι κάπου συγκεκριμένα; Χρειάζεται να ακολουθήσω πολλά βήματα που θα ανοίξουν την πόρτα;»\nΤίποτα από τα παραπάνω! Εάν μπορούσατε να επισκεφθείτε την κυτταρική σας δομή, το Ακάς σας, το ιερό σας μάθημα ζωής, δε νομίζετε ότι θα γνωρίζει ήδη τι συμβαίνει; Γνωρίζει, ίσως και περισσότερο από εσάς! Το μόνο που έχετε να κάνετε είναι να μιλήσετε στο κβαντικό κομμάτι σας κι αυτό γνωρίζει τι χρειάζεστε. Σας ζητάμε λοιπόν να χαλαρώσετε τη γραμμικότητα των αιτημάτων που αποτείνετε στο Θεό. Καθώς σας λέμε ότι υπάρχει μια κβαντική ενέργεια, η οποία αποτελεί τον ιερό σας εαυτό, που γνωρίζει τι χρειάζεστε.\nΟπότε οι διαλογισμοί και οι προσευχές σας θα μπορούσαν ν’ αναχθούν στο να γίνετε σοφότεροι, απευθυνόμενοι στη δική σας κυτταρική δομή, στον Ανώτερο Εαυτό σας. Θα μπορούσατε να πείτε: «Αγαπητό Πνεύμα, αγαπητό DNA, εξέτασε τη ζωή που έχω και δώσε μου εκείνα τα πράγματα που θα τη βελτιώσουν». Μήπως αυτή είναι η θεραπεία για την οποία ήρθες εδώ, αγαπητέ μου; Δε νομίζετε ότι γνωρίζω ποιοι είναι εδώ; Ίσως αυτό είναι ένα θαύμα που θα σου φέρει χαρά, στη θέση της θλίψης όπου βρίσκεσαι τώρα; Δε νομίζεις ότι γνωρίζω ποιος είναι εδώ και τι περνάς τις τελευταίες μέρες; Μέτρησα τα δάκρυα που έπεφταν, όπως έκανε και το πεδίο του DNA! Νιώθεις τόσο μόνος, μη καταλαβαίνοντας ότι σε περιβάλλει συνεχώς μια ομάδα, οι οποίοι θα λάτρευαν να αγγίξουν το πεδίο εκείνο που είναι το DNA σου! Θα λάτρευαν να το αγγίξουν. Όχι όμως μέχρι να δώσεις το ΟΚ να το κάνουν.\nΚαταλάβετε το εξής: Το DNA είναι περισσότερο από χημεία! Είναι ένα πεδίο και μια πύλη. Αυτά είναι μηχανισμοί του Πνεύματος. Αρχίζουμε να σας δίνουμε προηγμένες πληροφορίες και ορισμένοι γνώριζαν πώς δουλεύει και πρόσδωσαν ιερή γεωμετρία σε όλο αυτό. Είναι ακριβείς και είναι σωστό αυτό. Όμως πρόκειται γιαένα πεδίο.\nΗ Ανάληψη του Δασκάλου\nΑς ανατρέξουμε μαζί σε κάτι που είναι αρχαίο, σοφό και λέει μια βαθιά ιστορία. Στις δυτικές γραφές σας υπάρχει η ιστορία ενός διδασκάλου που λεγόταν Ηλίας. Ήταν ο μόνος Άνθρωπος στην ιστορία που επέλεξε τη στιγμή της ανάληψής του, χωρίς θάνατο και κατεγράφη από εκείνον που θα έπαιρνε τη θέση του. Οπότε μπορείτε να το δείτε μέσα από τα γραπτά εκείνου που βρισκόταν εκεί. Θέλω να το αναθεωρήσουμε, καθώς ακόμα και τόσο πίσω, παρέχει την απόδειξη ενός πεδίου.\nΛένε ότι ο Ηλίας βάδισε σ’ ένα ξέφωτο, ζητώντας από τον Ελισαίο να καταγράψει ότι επρόκειτο να συμβεί. Ο Ηλίας ήταν δάσκαλος με μεγάλη σοφία και γνώση και σήμερα αποτελεί αυτό που θα αποκαλούσατε αναληφθέντα διδάσκαλο και ο Ελισαίος τον αγαπούσε. Στη γραμμικότητα του ανθρωπισμού, υπάρχει ένα ολόκληρο γκρουπ ανθρώπων που αναμένουν την επιστροφή του. Έχω νέα γι αυτούς. Βγείτε από τη γραμμικότητά σας, καθώς έχει επιστρέψει εδώ και πολύ καιρό! Καθότι η ενέργεια των διδασκάλων αποτελεί μέρος της ενέργειας της μεγάλης αλλαγής που μετέχετε. Αναμιγνύονται με τη δόνηση του πλανήτη. Έχουν έρθει όλοι πίσω και το νιώθετε. Σε μια κβαντική κατάσταση, βρίσκονται στο DNA σας. Δεν το διαισθάνεστε; Υπάρχουν τόσο πολλές προσδοκίες γύρω από 3D πράγματα, τα οποία δεν έχουν σχέση με το 3D πεδίο. Τόσες πληροφορίες δίδονται μεταφορικά, ώστε να καταλάβετε ότι ίσως οι προφητείες μπορεί να εννοούν πράγματα έξω από τη γραμμική σας πραγματικότητα.\nΟ Ηλίας βάδισε στο ξέφωτο, ενώ ο Ελισαίος παρακολουθούσε, αλλά δεν πέθανε. Αντιθέτως, διεκδίκησε την ιερότητά του. Όντως αποχώρησε, όμως όχι χωρίς κάποιαπυροτεχνήματα. Όπως υπέδειξε ο Ελισαίος, μεταβλήθηκε σ’ ένα άρμα φωτιάς, συνοδευόμενο από τρεις οντότητες. Στο καλύτερο που μπορούσε να δει και να περιγράψει στη γραμμικότητά του, ο Ελισαίος έκφρασε πώς του φάνηκε και πώς αισθάνθηκε. Τώρα, ρίξτε μια ματιά, για να δείτε ότι δεν ήσαν απαραίτητα άγγελοι εξ ουρανού που ήρθαν να πάρουν τον Ηλία. Αντιθέτως, κάτι συνέβη στο έδαφος και ο Ηλίας έγινε φως και αποχώρησε.\nΕπιτρέψτε μου να σας πω τι ήταν... Ήταν ο Ηλίας που ενεργοποίησε το πεδίο του DNA του! Αυτό το πεδίο έχει όνομα, το όνομα που δόθηκε τη στιγμή που ο Ηλίας καβαλίκευε το άρμα φωτός. Το όνομα είχε δοθεί στα Εβραϊκά: Μέρκαμπα. Και τώρα θα σας αποκαλύψω, όπως άλλες δύο φορές στο παρελθόν, ότι το πεδίο του DNAσας, είναι όντως η Μέρκαμπα σας. Συνδέεται με ιερή γεωμετρία, καθώς αυτό το υπερδιάστατο πεδίο έχει δομή. Αν μπορούσατε να τη δείτε, θα βλέπατε την υπέροχη δομή του διπλού τετράεδρου. Δεν είναι απλώς μια μπάλα φωτός.\nΤο όνομα Μέρκαμπα δείχνει ότι κάτι μεταφέρεται εντός του και πρόκειται για το άρμα της θεϊκότητάς σας. Κάθε Άνθρωπος διαθέτει εκείνο που κατέγραψε ο Ελισαίος, βλέποντας την ανάληψη του δασκάλου του. Επιπλέον, το άρμα περιείχε τρία μέρη, τα οποία ήταν η επανένωση για την οποία έχω μιλήσει. Τα τρία μέρη που χωρίζονται από εσάς όταν φτάνετε στη Γη κι ενώνονται ξανά όταν φεύγετε. Θα σας πω περισσότερα επ’ αυτού στο επόμενο channeling. Αυτά θέλαμε να μοιραστούμε τώρα, καθώς πρόκειται για κάτι που έχει ο καθένας από εσάς – αυτό ακριβώς που είχε ο Ηλίας.\nΒιολογία και Πρόθεση\nΑς μιλήσουμε περισσότερο για τη βιολογία, επειδή τώρα γίνεται πιο πολύπλοκο. Υπάρχει μια μίξη του 3D και του κβαντικού, την οποία θα θέλαμε τώρα να σας περιγράψουμε. Είναι κάτι καινούργιο, καθώς η δόνηση του πλανήτη και της ανθρωπότητας, ειδικά όσων δουλεύουν με το φως, δημιουργεί ένα νέο σετ εργαλείων. Θ’ αρχίσετε να το βλέπετε αυτό και θα γίνει ορατό μέσω της διερεύνησης της 3D χημείας του DNA, ακόμα και στο 3D επίπεδο.\nΗ επιστήμη τώρα αναζητά τα λεγόμενα γενετικά σημάδια στο πρωτεϊνικό κωδικοποιημένο DNA, το οποίο δημιουργεί τα Ανθρώπινα γονίδια. Αυτά τα σημάδια, όπως περιγράφονται από την επιστήμη, είναι εκείνα που δείχνουν προδιαθέσεις – χαρακτηριστικά που μπορεί να αποδυναμώσουν ορισμένα κύτταρα, ώστε αργότερα στη ζωή να επιτρέψουν ασθένειες, σαν τον καρκίνο. Αρχίζουν να βλέπουν τα σημάδια αυτά, πιθανώς σε ορισμένες οικογένειες όπου μητέρες και κόρες και οι κόρες αυτών και οι κόρες εκείνων, είχαν όλες το ίδιο είδος ασθένειας. Αρχίζουν να βλέπουν τα γενετικά σημάδια που δημιουργούν προδιαθέσεις αδυναμίας.\nΑς μιλήσουμε για τα σημάδια αυτά, καθώς είναι η πρώτη φορά που φανερώνουμε κάτι τέτοιο. Για χρόνια αναφέρουμε ότι η πρόθεσή σας να μιλήσετε στην κυτταρική σας δομή, έχει δύναμη. Αυτή η πρόθεση είναι η επικοινωνία σας με το πεδίο του DNA, για να μεταβάλλετε κάτι εντός της 3D κυτταρικής δομής. Θα λέγαμε ότι είναι η δική σας υπερδιάστατη «φωνή», να δίνει οδηγίες στο κβαντικό μέρος του DNA σας, που οδηγεί σε πραγματικές χημικές αλλαγές στους κώδικες, μέσα στο 3Dγονιδίωμά σας. Τώρα όμως τα αποτελέσματα θα είναι ορατά, καθώς μπορείτε ν’ αρχίσετε να απαλείφετε τα σημάδια και όταν το κάνετε, δεν θα επιστρέφουν ξανά. Αυτό σημαίνει ότι κάτι κβαντικό που κάνετε σήμερα, μπορεί να αλλάξει σε τέτοιο βαθμό τη χημεία του γονιδιακού σας DNA, που ΔΕΝ θα περάσει στα παιδιά σας. Μπορείτε να σπάσετε την αλυσίδα.\nΕυλογημένοι είναι οι Άνθρωποι που συνειδητοποιούν ότι καθώς εξαγνίζουν τη ζωή τους με το φως του Δημιουργού, επηρεάζουν τη βιολογία των πρωτεϊνικών κωδικοποιημένων τμημάτων. Μπορείτε να σβήσετε τα γενετικά σημάδια. Είναι από τις πρώτες φορές που το 3D αναμιγνύεται με το κβαντικό, ώστε μια μέρα η επιστήμη να παρατηρήσει τον ίδιο Άνθρωπο μετά από καιρό, ξέροντας ότι το DNA ποτέ δεν αλλάζει… κι όμως αυτού άλλαξε!. Είναι δικό σας, είναι μοναδικό και το αλλάξατε. Δεν θα υπάρχει εξήγηση γι αυτούς, αλλά τα 3D γεγονότα θα δείχνουν ότι έχετε εξαλείψει το σημάδι.\nΗ χαρά και η ομορφιά αυτού, είναι ότι η γενεαλογία της νέας γυναίκας που πραγματοποιεί κάτι τέτοιο θα φανεί, καθώς οι κόρες της δεν θα έχουν την ασθένεια, ούτε και οι εγγονές της. Είναι ένα νέο δώρο και απεικονίζει τη δύναμη των καιρών. Μπορείτε πραγματικά να αλλάξετε τα μελλοντικά παιδιά σας; Όντως μπορείτε!\nΓνωρίζω τι σκέφτεστε. Το κοινό που βρίσκεται εδώ, λέει: «Όμως είναι λίγο αργά Κρύων. Έχω ήδη κάνει τα παιδιά μου. Γιατί λοιπόν μου λες αυτά τα πράγματα;» Δεν καταλαβαίνετε που καταλήγει το μήνυμα; Δεν καταλαβαίνετε τη βαθύτητα του τι συμβαίνει, όταν γηραιές ψυχές μάς επιτρέπουν να δώσουμε τέτοια πληροφόρηση στη Γη; Δεν καταλαβαίνετε ότι η δική σας ενέργεια έχει επιτρέψει να έρθουμε εμείς σήμερα και να σας πούμε αυτό, ώστε οι νεαρές γυναίκες και νεαροί άντρες που είναι Εργάτες Φωτός, να το ακούσουν και να καταλάβουν τι σημαίνει γι αυτούς; Καταλαβαίνετε ότι είστε οι δικοί σας πρόγονοι; Το έχετε σκεφτεί; Σας βλέπω σαν αληθινή ιστορία, απ’ όλο τον κόσμο, που κάθεται εδώ στα καθίσματα! Αυτό ήθελα να σας πω σήμερα.\nΓια μένα, δεν έχει ο καθένας σας ένα όνομα. Δεν βλέπω καν το φύλο που είστε. Σας βλέπω σε μια κβαντική κατάσταση και γι αυτό είναι τόσο βαθύ, που μας επιτρέπετε να σας επισκεφθούμε κατ’ αυτό τον τρόπο. Η γυναίκα κάθεται εδώ μπροστά μου. Δεν έχει ιδέα τι πολεμιστής έχει υπάρξει, ή πόσο σωματώδης ήταν σαν άντρας. Κι όμως μεταφέρει μαζί της την αίσθηση του πολεμιστή και γνωρίζει ότι είναι δυνατή. Κοιτάζω τον μεγαλόσωμο άντρα και βλέπω τη μητέρα που μοχθεί με τα παιδιά της και ο άντρας το γνωρίζει. Μπορεί να το νιώσει. Είναι ευαίσθητος και μπορεί όντως να νιώσει την αγάπη μιας μητέρας. Ποιος ήταν κάποτε; Και πώς αυτό τον έχει επηρεάσει σήμερα;\nΓηραιά ψυχή, σ’ έχει επηρεάσει σήμερα, επειδή η κάθε ξεχωριστή ζωή σου σού προσθέτει και νέα στρώση σοφίας. Σ’ έχει φέρει να κάθεσαι εδώ σήμερα, ή να διαβάζεις το κείμενο αυτό. Καθώς αυτή είναι η ζωή όπου αφυπνίστηκες και συνειδητοποίησες ότι υπάρχουν περισσότερα, πολύ περισσότερα. Σε φέρνει σαν αναζητητή σε θέση να πεις: «Τι μπορώ να κάνω για εμένα και για τη Γη;»\nΘα σου πω τι μπορείς να κάνεις. Μπορείς να γίνεις συμπονετικός. Μπορείς να τριγυρνάς και να φέρεις το φως σου στον πλανήτη. Μπορείς ν’ αλλάξεις τα γενετικά σημάδια του ίδιου σου του DNA! Σκέψου ποιοι ακούν αυτό το μήνυμα και τι μπορεί να σημαίνει για τα παιδιά τους και τα παιδιά των παιδιών τους. Πρόκειται για εργαλεία στα οποία αναφερθήκαμε προ καιρού και θα έρθει η απόδειξη της πραγματικότητας αυτού του μηνύματος.\nΌσα σας έχω πει σήμερα είναι σωστά και αληθή και θα φανούν εν καιρώ. Θα ήθελα όμως να γνωρίζετε την ιερότητα που υπάρχει εντός της δομής που νομίζατε ότι βασίζεται μόνο στη χημεία. Το DNA είναι πολύ πιο σημαντικό και ιερό, απ’ όσο έχουν όλοι φανταστεί.\nΛοιπόν τι θα κάνετε με αυτή την πληροφορία; Γιατί δεν φεύγετε από εδώ διαφορετικοί απ’ ότι ήρθατε, αισθανόμενοι λίγο πιο ικανοί; Μήπως να αισθανόσασταν λίγο καλύτερα με τις δυνατότητες που έχετε μπροστά σας; Ίσως ακόμα και να γνωρίζατε πως ότι συνέβη σήμερα είναι αληθινό.


Θεοφανία Παπαθωμά: Πως γέννησα το τρίτο παιδί μέσα στο σπίτι - Lifestyle - Νέα Κρήτη\nΤώρα διαβάζετε: Θεοφανία Παπαθωμά: Πως γέννησα το τρίτο παιδί μέσα στο σπίτι\nΘεοφανία Παπαθωμά: Πως γέννησα το τρίτο παιδί μέσα στο σπίτι\nΣυγκλονίζει με την εξομολόγησή της η ηθοποιός. "Λίγο ακόμα και θα είχα γεννήσει μόνη μου"\n«Στις δύο τα ξημερώματα του Σαββάτου άρχισαν οι ωδίνες. Κάθε δέκα λεπτά, ένας πόνος στη μέση χαμηλά, αυτό που ξέρεις ότι όσο πάει δυναμώνει μέχρι την εξώθηση. Με βρήκαν απροετοίμαστη. Είχα επιλέξει το παιδικό δωμάτιο για να γεννήσω, αλλά δεν το είχα ετοιμάσει ακόμα. Ξημερώματα λοιπόν άρχισα να το σφουγγαρίζω και να το τακτοποιώ. Το θύμιασα με λιβάνι, το αρωμάτισα με αιθέρια έλαια τριαντάφυλλου, το ψέκασα με αγιασμό, του 'βαλα να ακούει Μπαχ να εξαγνιστεί ενεργειακά και όταν ήρθε η ευλογημένη ώρα απλώς πήγα στο δωμάτιό μου, ξάπλωσα στο κρεβάτι μου και δεν ξανασηκώθηκα παρά μονάχα λίγες ώρες μετά τη γέννα. Μου το είχε πει η μαία: «Το σώμα σου θα σου πει πού θα γεννήσεις». Έτσι κι έγινε.\n"Λίγο ακόμα και θα είχα γεννήσει μόνη μου"


Έξαλλος ο Λιάγκας με νεαρό που φλέρταρε την Σκορδά! - Νέα Κρήτη\nΈξαλλος ο Λιάγκας με νεαρό που φλέρταρε την Σκορδά!\nΗμερομηνία δημοσίευσης: 18/05/2016, 11:29\nΤελευταία ενημέρωση: 18/05/2016, 11:31\nΕπισοδιακές διακοπές πέρασαν στην Τήνο πέρασαν ο Γιώργος Λιάγκας με τη Φαίη Σκορδά. Το ζευγάρι έχει αγοράσει ένα παραθαλάσσιο σπίτι στο νησί για να περνάει ξέγνοιαστες στιγμές με τα παιδιά τους και πηγαίνουν όποτε έχουν χρόνο για λίγη χαλάρωση. Αυτή τη φορά όμως, η επίσκεψή τους στο νησί δεν τους βγήκε σε καλό!\nΗ παρουσιάστρια ακολουθούσε το πρόγραμμα που κάνει κάθε φορά όταν βρίσκεται στην Τήνο. Ξύπνησε, έβαλε το μαγιό της και κατέβηκε στην παραλία να χαλαρώσει. Κάποια στιγμή και μετά από αρκετή ώρα την πλησίασε ένας νεαρός άντρα και με πρίσσια ευγένεια, όπως αναφέρει το περιοδικό Χάι, της είπε: «Συγγνώμη για την ενόχληση. Σας θαυμάζω πάρα πολύ και θέλω να σας πω πως από κοντά είστε πολύ πιο όμορφη…». Η Φαίη αντέδρασε ψύχραιμα και χαμογέλασε στα κολακευτικά σχόλια του νεαρού…\nΓια κακή της τύχη, όμως, την ώρα που έλεγε τα υπέροχα λόγια ο νεαρός, ο Γιώργος Λιάγκας βρισκόταν ακριβώς από πίσω και τα άκουσε όλα. Ο παρουσιαστής ωστόσο, δεν φάνηκε να ήταν και τόσο ψύχραιμός και με έντονο ύφος τους είπε: «Την πέφτεις στην γυναίκα μου; Τσακίσου από τα μάτια μου και μην ξαναπατήσεις το πόδι σου στην παραλία…». Ευτυχώς, η Φαίη κατάφερε να τον ηρεμήσει σε αυτό το ξέσπασμα ζήλιας και δεν υπήρξαν παρατράγουδα!


Finos Film - Δημήτρης Μυράτ\n05 Δεκεμβρίου 1908\n10 Ιανουαρίου 1991\nΟ Δημήτρης Μυράτ ήταν Έλληνας διανοούμενος με ανεκτίμητη προσφορά στο ελληνικό καλλιτεχνικό στερέωμα. Κορυφαίος ηθοποιός, θεατρικός συγγραφέας, θιασάρχης και σκηνοθέτης με χαρισματικά υποκριτικά προσόντα, κλασική παιδεία και εξαιρετικές σπουδές.\nΓεννήθηκε στην Αθήνα και ήταν γιος των ηθοποιών Μήτσου Μυράτ και Χρυσούλας Κοτοπούλη (αδελφή της σπουδαίας Μαρίκας Κοτοπούλη). Μεγαλωμένος μέσα σε μια καλλιτεχνική οικογένεια, στράφηκε από νωρίς στο θέατρο και την υποκριτική, κάνοντας την πρώτη του εμφάνιση σε πολύ μικρή ηλικία – μόλις 11 ετών – πλάι στην θεία του Μαρίκα Κοτοπούλη. Αργότερα, σπούδασε Φιλολογία στο Βερολίνο, θέατρο στην Δραματική Σχολή του Αυστριακού σκηνοθέτη Μαξ Ράϊνχαρτ, καθώς επίσης και στην Φιλοσοφική Σχολή του Πανεπιστημίου Αθηνών. Το 1931 εντάχθηκε πάλι στο θίασο της Μαρίκας Κοτοπούλη, όπου και παρέμεινε μέχρι το 1947. Ακολούθησε μία τριετία κατά την οποία ήταν πρωταγωνιστής του Εθνικού Θεάτρου, ενώ από το 1951 έως το 1956 διετέλεσε καλλιτεχνικός διευθυντής στο Θέατρο Κοτοπούλη – ΡΕΞ. Το 1957 ίδρυσε μαζί με την σύζυγό του, Βούλα Ζουμπουλάκη, προσωπικό θίασο τον οποίο στέγαζε, μέχρι το θάνατό του, στο θέατρο «Αθηνών», ενώ παράλληλα διετέλεσε καθηγητής στη Δραματική Σχολή του Εθνικού Θεάτρου και Διευθυντής του Ωδείου Αθηνών. Η πρώτη του κινηματογραφική εμφάνιση έγινε το 1943 στην ταινία «Το Δρομάκι του Παραδείσου» και το 1945 πρωταγωνίστησε στην ταινία της Φίνος Φιλμ «Η Βίλλα με τα Νούφαρα» του Δ. Ιωαννόπουλου. Συνολικά, γύρισε 25 ταινίες – 3 στη Φίνος Φιλμ – από τις οποίες ξεχωρίζουν οι ερμηνείες του στις ταινίες: «Η Δίκη των Δικαστών» στο ρόλο του Ιωάννη Καποδίστρια, «Μαρίνα» πλάι στον Λάμπρο Κωνσταντάρα και «Είμαι Αθώος» δίπλα στον Αλέκο Αλεξανδράκη.\nΟ Δημήτρης Μυράτ υπήρξε πολύ σημαντικός πνευματικός άνθρωπος με βαθύτατη κουλτούρα και γλωσσική παιδεία. Παρουσίασε πλούσιο συγγραφικό έργο, μεταξύ των οποίων «Η αγωγή του λόγου». Μετέφρασε πολλά από τα έργα που έπαιζε στο θέατρο, και πολλά τα σκηνοθετούσε ο ίδιος. Είχε τιμηθεί με πολλά διεθνή βραβεία όπως τον «Χρυσό Σταυρό του Αγίου Μάρκου» και το «Παράσημο Γραμμάτων και Τεχνών της Γαλλίας».\n1. Η Βίλλα Με Τα Νούφαρα 1945\n3. Είμαι Αθώος 1960


manpower - Insomnia.gr\nΗμερομηνία γέννησης 28/02/1985\nmanpower απάντησε σε θέμα του billdanos στο Internet\nμπορεί η πράξη να δείξει οτι έχεις δίκιο, αλλα η οδηγία δεν αναφέρει κάτι τέτοιο. Μαλιστα για όλα <150€ αναφερει οτι ουτε τωρα/ουτε μετα τον Ιούλιο '21 δεν θα εχουν εξοδα τελωνείου. Αν μάλιστα το δέμα φέρει αποδεικτικό οτι στοιχισε <22€ και εχει ήδη πληρωθεί ΦΠΑ δεν θα υπάρχει λογος επιπλέον καθυστέρησης εδω στα ΓΕΤΑ/ΕΛΤΑ για ξεσκαρταρισμα. πηγή της εικονας: https://ec.europa.eu/taxation_customs/sites/taxation/files/vatecommerceexplanatory_28102020_en.pdf Καλό είναι να είμαστε ενημερωμένοι οσο γίνεται νωρίτερα όλοι ώστε να μη γίνει τπτ αντίστοιχο με τα ΕΛΤΑ που πηγαν να ε\nΑυτό που λέτε για την ατέλεια των 22€ από τον Ιούλιο 21, βλέπω ότι αφορά απόδοση του ΦΠΑ στη χώρα προορισμού (δλδ θα αποδίδει ο πωλητής τον ΦΠΑ στην Ελλάδα). Δεν μου φαίνεται και τόσο μεγάλο πρόβλημα για κάτω από 22€ να πληρώνουμε ΦΠΑ [άσε που έχει και ουσιαστικό νόημα για την οικονομία και τον ανταγωνισμό🤪]. Δηλαδή στη χειρότερη περίπτωση κάτι που στοίχιζε 22€ θα το αγοράσεις 27€. Δεν ξέρω αν προστεθεί και κανένα εξτραδάκι (όπως είναι τα +15€ για άνω των 22€) αλλά δεν αναφέρεται κάτι τέτοιο (;;;). Αν υπολογίσουμε και τις τεράστιες αναμονές, θα αξίζει μόνο για μικρο-πράγματάκια που δεν βρίσκει\nΚυριακή στις 08:16 μμ\nΚαρέκλα γραφείου, ρυθμιζόμενη\nmanpower δημοσίευσε μια αγγελία στο Έπιπλα\nΗΜΕΡΟΜΗΝΙΑ: 24/01/2021 06:29 μμ\nΠωλείται η καρέκλα γραφείου, όπως φαίνεται στις φωτογραφίες, είναι γενικά σε καλή κατάσταση, λειτουργική. Ρυθμίζεται το ύψος του καθίσματος και η πλάτη. Προορίζεται για σχετικά μικρόσωμα άτομα. Λόγω όγκου, κατά προτίμηση συνάντηση βόρεια προάστια (κοντά σε Νέα Ερυθραία), σε άλλες περιοχές Αττικής αναλόγως και κατόπιν συνεννόησης.\nmanpower απάντησε σε θέμα του Tasosp22 στο Προσφορές\nΠροσωπικά δεν θεωρώ ότι είναι ακριβό το χόμπι (σε σχέση με τα περισσότερα όλων εδώ μέσα). Ισα ίσα για κάποιον που πίνει τουλάχιστον 1 καφέ την ημέρα take away απο έξω, αν τον αντικαταστήσει με κόκκους με έναν καλό specialty (~40/kg -> 0.7€/espresso 18gr) εξοικονομεί αρκετά χρήματα το χρόνο και ίσως να κάνει απόσβεση τη μηχανή του θέματος σε μερικούς μήνες (πχ 15-20). Προφανώς δεν γίνεται πάντα να παίρνεις καφέ από το σπίτι και σίγουρα αν πάρεις τέτοιο εργαλείο στην αρχή τουλάχιστον θα αυξήσεις την κατανάλωση, αλλά και πάλι... Δηλαδή απόσβεση δεν συμβαίνει σε πολλά χόμπι.\nΔεν ειναι καλυτερη. Αν θες αυτοματη, αυτή που παραθέτεις ειναι καλύτερη. Οποτε εξαρτάται τι θεωρείς καλύτερη. Οπως ειπαν πιο πανω ειναι για χομπι. Αν θες το πρωι να πατας 2-3 κουμπια και να πινεις καφε η Lelit μαλλον δεν αξιζει. Ουτε αν παιρνεις καφε απο σουπερ μαρκετ... Γενικα ειναι πολλα μικρα στοιχεια και components που κανουν τη διαφορα σε σχεση με αλλες μηχανες και ενα βασικο ειναι η χρηση "μεγαλης" ποσοτητας μεταλλου διοτι λειτουργει ως θερμικη αδράνεια κατι που για τον καφε είναι σημαντικό. Προς την ίδια κατεύθυνση αλλα με βαση ηλεκτρονικη ρυθμιση λειτουργει το pid που ειναι μια με\nmanpower απάντησε σε θέμα του zalisleo στο Προσφορές\nακριβώς αυτό! για να αναπαραστήσεις σωστά σε γραμμική κλίμακα 0...100% την απόκριση των μπαταριών αυτών η οποία είναι σιγμοειδής και εξαρτάται από το ρυθμό εκφόρτισης και τη θερμοκρασία, θα ήταν απο μόνο του ενα project για τα εντόσθια ενός οικονομικού powerbank. Εδώ το βλέπουμε σε κινητά αξίας xxx€, αλλά εκεί ίσως με κάποιο update να φτιάχνει. Προφανώς θα μπορούσαν να είχαν κάνει καλύτερη δουλειά βέβαια...\nΠροφανώς ανάλογα με το discharge rate θα κυμανθεί και η συνολική ενέργεια που θα πάρεις από το powerbank. Αν το αποφορτίσεις στα 45W που είναι το δυσμενέστερο σενάριο, λογικό ειδικά με τη μετατροπή DC-DC 3,8->20V να υπάρχουν μεγάλες απώλειες και να υπάρξει πολύ απότομη "καμπύλη" στο τέλος της χωρητικότητας (δεν είναι γραμμική η απόδοση των συγκεκριμένων μπαταριών). Η λογική της ταχύτητας των 45W είναι το βάζω να πάω το κινητό μου πχ απο το 40 στο 80% σύντομα για να μην ξεμείνω. Το να είναι το powerbank ή η συσκευή προς φόρτιση σε ακραίες τιμές (χοντρικά powerbank 0-30% και συσκευή προς φόρτ\n[ΚΟΥΡΕΥΤΙΚΗ/ΞΥΡΙΣΤΙΚΗ ΜΗΧΑΝΗ] BRAUN BT 5242 - @E-shop.gr 38,90€\nmanpower απάντησε σε θέμα του raul7 στο Προσφορές\nΕπειδή έχω διάφορες ξυριστικές, κουρευτικές και trimmers, να αναφέρω ότι οι κατασκευαστές έχουν ξεχωριστά προϊόντα που εξειδικεύονται σε συγκεκριμένες εργασίες. Η συγκεκριμένη πουθενά δεν αναφέρει ξυριστική ή κουρευτική μηχανή, είναι καθαρά beard trimmer. Αν κάποιος την αγόρασε/θα την αγοράσει για όλα-σε-ένα, κάνει λάθος. Πιθανόν σε άτομα με μαλακές τρίχες να μην έχει πρόβλημα η συγκεκριμένη ακόμη και για λίγο μαλλί, αλλά πάλι δεν είναι ότι πιο βολικό. Ξύρισμα κάνει μόνο το ξυραφάκι gillette που έχει δώρο. Αντίστοιχα για τις Wahl που αναφέρονται πιο πάνω, οι γνωστές που παίζουν στην αγορά (κλα\nmanpower απάντησε σε θέμα του lionheart75 στο Προσφορές\nΔεν το γνωρίζω αλλά δεν βλέπω και το λογο να γίνει δωρεάν.\nΗ λυση νομιζω ειναι να παρεις ενα 5GHz router για διαμοιρασμό του internet. Και εγω ειχα παρόμοια θέματα ειδικα σε laptop, θεωρω οτι λυθηκαν. Ασε που λογικά θα εκπλαγεις με την ταχύτητα του 5GHz.\nmanpower απάντησε σε θέμα του panosdOUG στο Προσφορές\nΔεν ξερω αν ειναι ολα έτσι, αλλά πχ το lidl φέρνει κατα καιρους ενα που έχει αποδειχτεί καλό (απο reviews δεν το εχω), το οποίο εχει LiFePo4 battery που εχει long term stability και ενδείκνυται για τέτοιες backup καταστάσεις. Λογικα αυτου του ειδους jump starters τετοιες θα εχουν, συνήθως ειναι και πιο οικονομικες απο τις Li-ion/Li-po και δεν αποφορτιζονται το ίδιο ευκολα. Ωστόσο αυτό που αναφέρεται σε προηγουμενο σχόλιο για αυτοκίνητα και με start/stop θελει προσοχή γιατί όντως πολλές φορές ζητάνε σημαντικα περισσότερο ρεύμα.\ndnbel άφησε μία Θετική αξιολόγηση για τον manpower 22 Νοεμβρίου 2020\nΉμουν σε ακριβώς αυτό το δίλημμα αναζήτησης bluetooth ακουστικων πριν από κανα δίμηνο και τελικά κατέληξα στα edifier tws200 (~50€ Ελλαδα). Ειναι η βασική χρήση που τα ήθελα προερχομενος απο plantronics (νομιζω Μ155). Ειχα διαβασει αναμικτες κριτικες για τα tronsmart οσο αφορα την ομιλια. Τα tronsmart, τα edifier tws200 και τα QCY T5 ειναι απο τα σχετικα καλά για low budget να μπορεις να μιλήσεις. Αυτα που πηρα με έχουν ικανοποιήσει για ομιλια σε διάφορες συνθηκες και μαλιστα αν σε βολευει και το σχημα τους ειναι οκ. Στην ομιλια δουλεύει το μικρόφωνο μονο απο το ενα. Για μουσική κτλ ο ηχος ειν\nΕυκολο mod για custom pc stat screen\nmanpower απάντησε σε θέμα του niko13 στο Overclocking & Case Modding\nΚαλησπέρα, χωρις να το εχω δοκιμασει με αυτα που προτείνονται εδω, εχω χρησιμοποιήσει ως εξωτερικη οθόνη tablet με το προγραμμα spacedesk. Στην ουσια to spacedesk σου δημιουργεί ενα monitor (duplicate ή extension) μεσω δικτυου σε αλλη συσκευη (με μικρο latency αλλα εδω δεν θα σε πειραζει). Παιζει ακομη και σε κινητό.\n[Σκουπα "ρομποτ"] Alfawise V9S BL517 121€ - Gearbest\nmanpower απάντησε σε θέμα του makhs5 στο Προσφορές\nΚαλημέρα, όντως η σκούπα έως τώρα εξαιρετική. Αυτό που ζητάς γίνεται αν μπεις μέσα στη σκούπα εκεί που βλέπεις το χάρτη και έπειτα στις ρυθμίσεις της, είναι η επιλογή clean reservation. Επιλέγεις μέρες και ώρες της εβδομάδας και ξεκινάει μόνη της - δοκιμασμένο. Επίσης χρήσιμο στο ίδιο menu είναι το non-disturb time που ότι βάλεις εκεί, η σκούπα δεν θα κάνει τίποτα. Αν για παράδειγμα ξεκινήσεις σκούπισμα απόγευμα και ξεμείνει από μπαταρία πριν τελειώσει το σπίτι θα επιστρέψει για φόρτιση. Μόλις είναι έτοιμη θα συνεχίσει από εκεί που έμεινε, αλλά έχοντας σετάρει το non-disturb time, δεν πρόκειτα\nmanpower απάντησε σε θέμα του theanonymous στο VDSL & ADSL Routers\nΤελικά επελεξα τη φθηνή και γρήγορη λύση και πηρα το H288A. Πρώτες εντυπώσεις ικανοποιητικές, είναι απλό για τυπικες απαιτήσεις οσο αφορα ρυθμισεις κτλ αλλα δεδομένου οτι συνεχίζω να εχω μόνο μια συσκευή (αντι modem+ extra router), με βολεύει για εκει που το εχω (σαλονι) Οντως σε σχέση με το TG788vn που συγχρονιζε 10909/109900 (100αρα nova), τωρα εχω τα stats της φωτό με βασικη διαφορα οτι το down ειναι στα 90000. Ωστόσο λογω των αρκετα καλων wifi του H288A και ειδικά η εκμετάλλευση των 5Ghz που πριν δεν ειχα, η εμπειρία χρησης σε ολο το σπίτι είναι πολύ βελτιωμένη. Σε απομακρυσμένα ση


Μένουμε στο σπίτι – Φτιάχνουμε σπιτική πλαστελίνη | 3ο Νηπιαγωγείο Μακροχωρίου Ημαθίας\n← ΑΣΦΑΛΗ ΠΛΟΗΓΗΣΗ ΣΤΟ ΔΙΑΔΙΚΤΥΟ\nΜένουμε σπίτι και μαθαίνουμε για το Πάσχα →\nΜένουμε στο σπίτι – Φτιάχνουμε σπιτική πλαστελίνη\nΑξιοποιώντας δημιουργικά το χρόνο με τα παιδιά μας, μπορούμε να φτιάξουμε μαζί σπιτική-οικολογική πλαστελίνη χωρίς χημικές ουσίες.\n1 ½ φλυτζάνι τσαγιού αλάτι\n6 κουταλάκια του γλυκού κρεμόριο (φυσικό συντηρητικό που το βρίσκεται στα σούπερ μάρκετ, συνήθως μαζί με τα μπαχαρικά)\n6 κουτάλια της σούπας λάδι\nΒάζουμε το νερό στην κατσαρόλα. Ανάβουμε το μάτι και μόλις ζεσταθεί το χαμηλώνουμε. Προσθέτουμε το αλάτι και ανακατεύουμε. Ρίχνουμε το κρεμόριο και συνεχίζουμε να ανακατεύουμε. Βάζουμε το λάδι, έπειτα το χρώμα και βγάζουμε την κατσαρόλα από το μάτι. Αρχίζουμε να ρίχνουμε σιγά σιγά το αλεύρι και ανακατεύουμε συνέχεια για να μην σβολιάσει. Πλάθουμε την πλαστελίνη αρχικά μέσα στην κατσαρόλα κι έπειτα στον πάγκο. Την χωρίζουμε σε μικρές μπαλίτσες και την αποθηκεύουμε σε αεροστεγές δοχείο.\nΣπιτική πλαστελίνη από την Αντιγόνη, τον Ηλία και τον Κωνσταντίνο !!!!\nΔημοσιεύθηκε 5 Απριλίου 2020 από τον/την 3ο ΝΗΠΙΑΓΩΓΕΙΟ ΜΑΚΡΟΧΩΡΙΟΥ ΒΕΡΟΙΑΣ\tστο ΜΕΝΟΥΜΕ ΣΠΙΤΙ | Permalink\n1 σχόλιο στο “Μένουμε στο σπίτι – Φτιάχνουμε σπιτική πλαστελίνη”\nΟ/η ΑΘΗΝΑ ΓΙΑΝΝΟΠΟΥΛΟΥ λέει:\n6 Απριλίου 2020 στις 16:49\nΚαναμε και εμεις σπιτικη πλαστελινη εχθες. Δεν ειχαμε χρωμα ζαχαροπλαστικης αλλα ειχαμε χρωματιστο γκοφρε χαρτι. Βουτηξαμε το γκοφρε σε ενα μπολ με νερο και βγηκε το χρωμα. φιλια σε ολους και »ΜΕΝΟΥΜΕ ΣΠΙΤΙ»\nΑΦΡΟΔΙΤΗ – ΑΝΑΣΤΑΣΗΣ


Παγκόσμια ημέρα ΑΜΕΑ. | Daily Scene\nCategories: Γενικά, Θέατρο, Μουσική και Φωτογραφία\nΜόνο αν μοιραστείς.\nΜόνο τότε μπορείς να καταλάβεις το μεγαλείο της στιγμής.\nΤου ευχαριστώ που βλέπεις στο βλέμμα τους.\nΤότε μόνο νιώθεις ότι αξίζει αυτό που κάνεις\nκαι ότι είσαι σημαντικός στην καθημερινότητά σου.\nΑφιερωμένο αυτό το πόστ.\nΣτα παιδιά του ΚΕΚΥΚΑΜΕΑ.\nΓια τις μοναδικές στιγμές πέρσι τα Χριστούγεννα.\n«Οταν ο Αι Βασίλης έχασε τον σκούφο του»\nCelin Dion «My love»\n10 Responses to “Παγκόσμια ημέρα ΑΜΕΑ.”\nΔεκέμβριος 3, 2008 στο 1:35 πμ\nαυτό το ειδικές πάντα μου ακουγόταν περίεργα. είτε σαν ικανότητες. είτε σαν ανάγκες. είτε σε ότι. είναι πολλές φορές που μας αποδεικνύουν ότι εμείς είμαστε οι ειδικοί. και αυτοί οι γενικοί. οι αρτιμελείς πρωτίστως στην ψυχή. και απλά μας παραδίδουν μαθήματα.\nΔεκέμβριος 3, 2008 στο 7:05 πμ\nΚακά τα ψέματα, αλλά λίγοι από εμάς είναι εκείνοι που τους δίνουν την αγάπη που τους πρέπει. Θυμάμαι τώρα ένα φίλο μου τρελοϊρλανδό που ήταν έτοιμος να σκοτώσει όποιον «πείραζε» τον αδελφό του. Και να σκεφτείς ότι αυτός ο αδελφός, αν και με τα προβλήματά του, είχε δείκτη νοημοσύνης 160… Δυστυχώς ζούμε σε μια κοινωνία όπου πολλές φορές ο αποκλεισμός είναι ο κανόνας.\nΔεκέμβριος 3, 2008 στο 11:47 πμ\n«Τότε μόνο νιώθεις ότι αξίζει αυτό που κάνεις»\nΔεκέμβριος 3, 2008 στο 12:39 μμ\nΈνα χαμόγελο, μια αγκαλία και ένα φιλί είναι ότι χρειάζονται αυτοί οι άνθρωποι για να νοιώσουν την πραγματική αγάπη μας…Γιατί αυτοί. Αυτό κάνουν!\nΔεκέμβριος 3, 2008 στο 6:49 μμ\nο basnia τα λέει σωστά.\nΝομίζω ούτε στους ίδιους αρέσει\nτο «άτομα με ειδικές ανάγκες»,\nπροτιμούν το «άτομα με αναπηρία»,\nαλλά βέβαια αναφέρομαι στα άτομα με κινητικά προβλήματα.\n[Παρεπιπτόντως τη Dion δεν την είδαμε, μπικόζ\n«we’re sorry, this video is no longer available.»]\nΔεκέμβριος 3, 2008 στο 10:33 μμ\nΑχ με έκανες να γυρίσω στο ποστ να κοιτάξω τι έγραψα. Ο σωστός όρος είναι ειδικές ικανότητες, όπως γράφω. Πράγματι είναι μοναδικοί άνθρωποι. Το λέω και το πιστεύω, ότι το νιώθω, ότι μου λένε ευχαριστω. Αν καταλάβουν ότι δεν τους βλεπεις διαφορετικούς σε αγαπούν. Ανυπομονούν πότε θα έρθει η κυρία Αννα να κάνουν θέατρο. Και δεν υστερούν καθόλου από τα υπόλοιπα παιδιά ή ενήλικες που κάνω μάθηματα. Ισα ίσα οι υπόλοιποι θεωρούν ότι όλα είσαι υποχρεωμένος να τους τα παρέχεις.\nΔεκέμβριος 3, 2008 στο 10:37 μμ\nΠράγματι μπορεί να υπάρχει μια ιδιαίτεροτητα σε κάποια άτομα. Ένας μαθητής μου είναι αριθμομνήμων, μια μέρα με ρώτησε πότε έχω γεννέθλια και βρήκε ποιά μέρα ήταν Πέμπτη και ότι αυτός πήγαινε στην τρίτη δημοτικού. Απίστευτο ε; Αυτά με κάνουν να τους θαυμάζω.\nΧαίρομαι όταν συμφωνούμε 😉 Καλημέρα!\nΔεκέμβριος 3, 2008 στο 10:39 μμ\nΠράγματι σ αγκαλιάζουν και σου λένε σε αγαπώ, χωρίς να σκεφτούν τίποτα. Και το εννοούν. Μακάρι να αλλάξουν τα πράγματα και όλοι μας να βλέπουμε διαφορετικα αυτούς τους ανθρώπους.\nΔεκέμβριος 3, 2008 στο 10:42 μμ\nΚαλησπέρα πατριωτάκι. Εγώ θα τους αποκαλούσα απλά ανθρώπους και θα ήθελα να μην υπήρχε παγκόσμια ημέρα. Μόνο τότε τα πράγματα θα είχαν έρθει στη θέση τους. Σε ευχαριστώ για το βιντεάκι, το διόρθωσα, ελπίζω. Δεν ειχε πρόβλημα σε εμένα.\n«Μην τα παρατάς» »


Travel Plan: Μπακού: η πόλη που φιλοξενεί τη φετινή Eurovision\nΗ πρωτεύουσα του Αζερμπαϊτζάν, Μπακού, η πόλη που φιλοξενεί φέτος τον 57ο διαγωνισμό της Eurovision, απολαμβάνει μια πλούσια πολιτιστική –μαζί με την οικονομική- άνοδο και είναι διάσημη ως ένα από τα κύρια πολιτιστικά και εκπαιδευτικά κέντρα του Καύκασου με όμορφες παραλίες και κοσμοπολίτικη ατμόσφαιρα.\nΤο Μπακού είναι η πρωτεύουσα και μεγαλύτερη πόλη του Αζερμπαϊτζάν, καθώς και η μεγαλύτερη πόλη στην περιοχή της Κασπίας Θάλασσας και της περιοχής του Καυκάσου. Βρίσκεται στη νότια ακτή της χερσονήσου Absheron, η οποία προβάλλει στην Κασπία Θάλασσα.\nΑπολαμβάνει μια πλούσια πολιτιστική –μαζί με την οικονομική- άνοδο και είναι διάσημη ως ένα από τα κύρια πολιτιστικά και εκπαιδευτικά κέντρα του Καύκασου με όμορφες παραλίες και κοσμοπολίτικη ατμόσφαιρα.\nΗ πόλη αποτελείται από δύο κύρια μέρη: το κέντρο της πόλης και την παλιά πόλη, İçəri Şəhər. Η ίδρυσή της ανάγεται στον 6ο αιώνα μ.Χ. και το οχυρωμένο κέντρο της παλιάς πόλης, έχει ανακηρυχθεί Μνημείο Παγκόσμιας Πολιτιστικής Κληρονομιάς από την UNESCO. Είναι μια ανερχόμενη τουριστική δύναμη που αποκτά σύγχρονο προφίλ, το οποίο συνδυάζεται αρμονικά με την κλασσική ομορφιά της παλιάς πόλης.\nΌλα τα μάτια θα είναι στραμμένα στην πρωτεύουσα του Αζερμπαϊτζάν, κατά τη διοργάνωση του φετινού διαγωνισμού της Eurovision, στις 26 Μαΐου. Αν είστε κι εσείς από τους τυχερούς που θα βρεθείτε εκεί, δείτε τι μπορείτε να κάνετε σε αυτή την ιδιαίτερη πόλη.\nΤο Μπακού είναι μια φουτουριστική πόλη. Η Αίθουσα του Κρυστάλλου, ο αμφιλεγόμενος χώρος όπου διοργανώνεται ο Διαγωνισμός Τραγουδιού της Eurovision, κατασκευάστηκε ειδικά σε οικόπεδο δίπλα στην Κασπία Θάλασσα.\nΜερικά εντυπωσιακά αρχιτεκτονικά αριστουργήματα, κοντεύουν να ολοκληρωθούν, όπως οι Flame Towers, οι 80όροφοι ελικοειδείς ουρανοξύστες και το Πολιτιστικό Κέντρο Heydar Aliyev της Zaha Hadid, το οποίο μοιάζει με διαστημικό σταθμό ή ένα γιγαντιαίο σαλιγκάρι.\nΣτο κέντρο της πόλης, τα παλιά, πέτρινα αρχοντικά, έχουν ανακαινιστεί και αναπαλαιωθεί, μετά το πρώτο «μπαμ» της οικονομικής ανάπτυξης της πόλης και φωτίζονται τη νύχτα, δημιουργώντας ένα όμορφο θέαμα. Αλλά τα κυριότερα τουριστικά αξιοθέατα βρίσκονται εντός των τειχών της μεσαιωνικής παλιάς πόλης, όπου υπάρχουν επίσης πολλά μίνι ξενοδοχεία μπουτίκ.\nΤο Μπακού έχει πολλά δημοφιλή αξιοθέατα, όπως η πλατεία στο κέντρο της πόλης Fəvvarələr meydanı, η παραλία Shikhov και τα… βράχια του πετρελαίου Neft Daşları . Επίσης, εκεί θα βρείτε πολλά εμπορικά κέντρα (με πιο διάσημα τα AF MALL και Park Bulvar) και καταστήματα, μουσεία, όπως το Μουσείο Μοντέρνας Τέχνης του Μπακού και το Κρατικό Μουσείο Ιστορίας του Αζερμπαϊτζάν, την Αίθουσα της Φιλαρμονικής και το θέατρο της Κρατικής Ακαδημαϊκής Όπερας και Μπαλέτου.\nΟ Πύργος Maiden είναι ένα ακόμη δημοφιλές αξιοθέατο της πόλης. Πρόκειται για έναν κομψό, παλιό, πέτρινο πύργο 29 μέτρων, που αποτελεί το πιο γνωστό αρχιτεκτονικό σύμβολο του Μπακού. Το αζέρικο όνομά του Qız Qalası και υπάρχουν πολλοί θρύλοι γι’αυτόν. Μια δημοφιλής εκδοχή αφορά την ιστορία ενός πλούσιου ηγεμόνα που ερωτεύεται την ίδια του την κόρη και της ζητά να τον παντρευτεί. Εκείνη, ταραγμένη με τη σκέψη της αιμομιξίας, αλλά αδυνατώντας να παρακούσει τον πατέρα της, του ζητά να της κτίσει έναν πύργο αρκετά ψηλό για να επιθεωρεί την επικράτειά του, μέχρι να αποφασίσει. Όταν ο πύργος ολοκληρώθηκε, ανέβηκε στην κορυφή του και έπεσε.\nΑπό τον τελευταίο όροφο του πύργου, μπορείτε να απολαύσετε την εντυπωσιακή θέα της πόλης και του κόλπου.\nΤέλος, το παλάτι Shirvan Shahs, είναι ένα εντυπωσιακό συγκρότημα ανακτόρων από ψαμμίτη, έδρα της δυναστείας του βορειοανατολικού Αζερμπαϊτζάν κατά τη διάρκεια του Μεσαίωνα, το οποίο ανακαινίστηκε το 2003.\nΓια να κινηθείτε στην πόλη, προτιμήστε ποδήλατα ή το μετρό, που αποτελεί τον πιο οικονομικό τρόπο να κυκλοφορήσετε.\nΤο Μπακού είναι ένας γαστρονομικός «παράδεισος», αλλά οι τιμές στα κορυφαία εστιατόρια είναι ίδιες με αυτές σε οποιαδήποτε πόλη της Δυτικής Ευρώπης, γι’ αυτό καλό είναι να ελέγχετε τις τιμές πριν παραγγείλετε. Ευτυχώς υπάρχουν πολλές εναλλακτικές, αν θέλετε κάτι πιο οικονομικό.\nΠερπατήστε κατά μήκος της παραλιακής λεωφόρου, όπου θα βρείτε αμέτρητες καφετέριες, ενώ θα βρείτε πολλά μπαρ στο κέντρο της πόλης, ιδιαίτερα δυτικά της πλατείας με τα σιντριβάνια, Fəvvarələr meydanı, αλλά και στα προάστια της πόλης.\nΓενικά για το Αζερμπαϊτζάν\nΤο Αζερμπαϊτζάν είναι μια πλούσια σε πετρέλαιο και φυσικό αέριο μικρή χώρα, που «αγκαλιάζει» τη δυτική ακτή της Κασπίας Θάλασσας, συνορεύοντας με το Ιράν, τη Γεωργία, τη Ρωσία και την Αρμενία. Ανεξαρτητοποιήθηκε επίσημα από την ΕΣΣΔ το 1991, αφού πρώτα είχε δηλώσει την εθνική κυριαρχία του το 1988 και η οικονομία του σημειώνει σημαντική ανάπτυξη τα τελευταία χρόνια.\nΈνα μεγάλο μέρος της ιστορίας του Αζερμπαϊτζάν, περιστρέφεται γύρω από τα τεράστια αποθέματα πετρελαίου και φυσικού αερίου. Σύμφωνα με την αρχαία θρησκεία του ζωροαστρισμού, οι Ζωροάστρες έχτισαν ναούς σε περιοχές καύσης του φυσικού αερίου σε όλη τη χώρα, ήδη από τον 3ο αιώνα, σύμφωνα με τον οργανισμό τουρισμού της χώρας.


Οι 10 πιο αποτυχημένες προβλέψεις στην ιστορία της οικονομίας | Οικονομία Ειδήσεις\nΟι 10 πιο αποτυχημένες προβλέψεις στην ιστορία της οικονομίας\nΗ γαλλική εταιρεία ερευνών Investir.ch παρουσιάζει τις δέκα εκτιμήσεις που θα μείνουν στην ιστορία ως οι πιο άστοχες που έχουν γίνει ποτέ\nΓΡΑΦΕΙ: ΕΛΕΥΘΕΡΙΑ ΚΟΥΡΤΑΛΗ published 11 Δεκ. 13 (11:42)\nΔιάσημες φράσεις όπως “Η Fed δεν προβλέπει ύφεση το 2008” του Μπεν Μπερνάνκι, αναιρέθηκαν από τις εξελίξεις της οικονομίας. Γκουρού, οικονομολόγοι και αξωματούχοι έχουν κατά καιρούς προχωρήσει σε βαρύγδουπες δηλώσεις οι οποίες έχουν διαψευσθεί ακόμα και την,... επόμενη ημέρα.\n10) Μπεν Μπερνάνκι, 10 Ιανουαρίου του 2008:\n“Η Ομοσπονδιακή Τράπεζα των ΗΠΑ επί του παρόντος δεν προβλέπει ύφεση”.\nΛίγους μήνες αργότερα, οι ΗΠΑ μπήκαν σε μία από τις χειρότερες περιόδους ύφεσης στην ιστορία τους.\n9) Χέρμπερτ Χούβερ το 1928:\n“Οι Ηνωμένες Πολιτείες είναι πιο κοντά στον τελικό θρίαμβο επί της φτώχειας από ό, τι ποτέ άλλοτε στην ιστορία οποιασδήποτε χώρας”.\nΗ Μεγάλη Ύφεση ξεκίνησε ένα χρόνο μετά. Οι μετοχές έχασαν σχεδόν το 80% της αξίας τους υπό την προεδρία του\n8) Τζέιμς Γκλάσμαν και Κέβιν Χάσετ (συγγραφείς του βιβλίου: «Dοw 36.000"), το 1999:\n“Oι μετοχές βρίσκονται στα μέσα μίας ανοδικής φάσης, μοναδικής στην ιστορία, που θα οδηγήσει των δείκτη Dow Jones στις 36.000 μονάδες για το βιομηχανικό δείκτη Dow Jones."\nΤα επόμενα χρόνια σημαδεύτηκαν από τη φούσκα του Διαδικτύου (dot.com), με τον δείκτη Dow Jones να υποχωρεί από τις 10.000 μονάδες στις 7.200 μονάδες.\n7) Τζορτζ Μπους (Πρόεδρος των Ηνωμένων Πολιτειών), 15 Ιουλίου 2008:\n“Μπορούμε να έχουμε εμπιστοσύνη στα μακροπρόθεσμα θεμέλια της οικονομίας μας... Ειλικρινά νομίζω ότι το χρηματοοικονομικό μας σύστημα είναι πολύ ισχυρό”.\nΑυτή η φράση ειπώθηκε ακριβώς δύο μήνες πριν από την πτώχευση της Lehman Brothers.\n6) Ντόναλντ Λάσκιν (ΗΠΑ γκουρού των επενδύσεων), 14 Σεπτεμβρίου 2008:\n“Oποιος λέει ότι είμαστε σε ύφεση, ή οδεύουμε προς αυτήν - και ιδιαίτερα προς τη χειρότερη από την εποχή της Μεγάλης Ύφεσης – δημιουργεί το δικό του λάθος ορισμό της« ύφεσης »”.\nΣύμφωνα με τον Λάσκιν, ο Ομπάμα επιδείνωσε σκόπιμα τα οικονομικά στοιχεία για να δυσφημήσει τον Μακέιν για τις προεδρικές εκλογές που έλαβαν χώρα δύο μήνες αργότερα. Η Lehman Brothers κήρυξε πτώχευση την επόμενη μέρα.\n5) Eρβιν Φίσερ (οικονομολόγος), 15 Οκτωβρίου 1929:\n“Οι τιμές των μετοχών έχουν φτάσει σε μία φάση που μοιάζει με μία μόνιμα υψηλή οροφή”\nΤο κραχ του 1929 άρχισε την αμέσως επόμενη εβδομάδα, ο Dow Jones σημείωσε βουτιά της τάξης του 85% της αξίας του από τη “μόνιμα υψηλή οροφή”!\n4) Ντέιβιντ Λίρια (Αμερικανός οικονομολόγος), 12 Αυγούστου 2005:\n“Πιστεύω πραγματικά ότι η στεγαστική αγορά θα συνεχίσει να επεκτείνεται. Αλλά αντί για τη διψήφια άνοδο που έχουμε δει, μπορεί να δούμε αύξηση της τάξης του 5% ή του 6% κάποια στιγμή προς το τέλος του επόμενου έτους.”\nΟι τιμές του κλάδου των ακινήτων σημείωσαν του 2006 με 2008 μεγαλύτερη από ότι αυτή κατά τη διάρκεια της Μεγάλης Yφεσης\n3) Τζόζεφ Κασάνο (επικεφαλής χρηματοοικονομικών προϊόντων της AIG), 2007:\n«Είναι δύσκολο για μας, χωρίς να είμαστε επιπόλαιοι, χάσουμε ακόμη και ένα δολάριο σε κάποιο από τα πρoϊόντα CDS (Credit Default Swaps)»\nΤο επόμενο έτος, η AIG διασώθηκε από την κυβέρνηση μετά από τις τεράστιες ζημιέ ςπου υπέστη, ειδικά στις θέσεις της στα CDS.\n2) Φράνκλιν Ρέινς (διευθύνων σύμβουλος της Fannie Mae), 10 Ιουνίου 2004:\n“Τα προϊόντα supbrime είναι τόσο ακίνδυνα που η απόδοση τους θα έπρεπε να ήταν κάτω του 2%.”\nΗ κυβέρνηση των ΗΠΑ παρενέβη το 2008 στη διάσωση της Fannie Mae που είχε μεγάλο πρόβλημα κατά τη διάρκεια της κρίσης των ενυπόθηκων δανείων υψηλού κινδύνου ( subprime).\n1) David Woo (ναλυτής της Bank of America), 5 Δεκεμβρίου 2013 για το bitcoin:\n“Η δίκαιη αξία του ηλεκτρονικού νομίσματος bitcoin είναι 1300 δολάρια”\nΤο μέλλον θα δείξει κατά πόσο είναι λογικό υπολογίζει κανείς μια «δίκαιη αξία» σε αυτό το εικονικό νόμισμα. Εν τω μεταξύ, το bitcoin έχασε την Παρασκευή σχεδόν το 50% της αξίας του...


"Σφαγή" στον ΣΥΡΙΖΑ για τον Βαξεβάνη - Σκουρλέτης: Πολιτικά άστοχο να...\nΓΡΑΦΕΙ: ΧΑΡΗς ΙΩΑΝΝΟΥ published 02 Μαϊ. 20 (21:15)\nΑναβρασμό και έντονες διαφωνίες στο εσωτερικό του ΣΥΡΙΖΑ προκαλεί η εφημερίδα Documento και ο εκδότης της, Κώστας Βαξεβάνης.\nΑφορμή στάθηκε μια ερώτηση στη Βουλή για τον αποκλεισμό του εντύπου από τα κονδύλια που διατίθενται για την ενημέρωση σχετικά με την πανδημία του κορονοϊού. Την ερώτηση υπέγραψε ο εντυπωσιακός αριθμός των 76 -από τους συνολικά 86- βουλευτών του κόμματος, ωστόσο στους 10 περιλαμβάνονται ορισμένα ηχηρά ονόματα.\nΠρόκειται για τον γραμματέα του ΣΥΡΙΖΑ, Πάνο Σκουρλέτη, τον πρώην πρόεδρο της Βουλής Νίκο Βούτση, τους πρώην υπουργούς Ευκλείδη Τσακαλώτο, Ανδρέα Ξανθό, Νίκο Φίλη και τους βουλευτές Γιώργο Βαρεμένο και Πέτυ Πέρκα.\nΟι περισσότεροι έχουν έρθει στο παρελθόν σε σύγκρουση με τον εκδότη της εφημερίδας, ο οποίος από την πλευρά του ασκεί συχνά σκληρή κριτική στον "παραδοσιακό" ΣΥΡΙΖΑ και στην τάση των 53+.\nΗ υπόθεση "φούντωσε" μετά και από δημοσίευμα στο anoixtoparathyro.gr, ιστοσελίδας του δημοσιογράφου Γιώργου Λακόπουλου, όπου γινόταν λόγος για έντονες αντιρρήσεις των Σκουρλέτη, Βούτση, κλπ για την κατάθεση της ερώτησης, ειδικά για ένα συγκεκριμένο ΜΜΕ.\nΗ απάντηση Σκουρλέτη: πολιτικά άστοχο να εστιάζουμε αποκλειστικά στην εφημερίδα Documento\nΑπό την πλευρά του ο γραμματέας του ΣΥΡΙΖΑ εξέδωσε προσωπική ανακοίνωση με την οποία επιβεβαιώνει επί της ουσίας τις διαφωνίες και δίνει τη δική του εξήγηση.\nΌπως αναφέρει, "η ευκολία με την οποία αναπαράγεται τις τελευταίες ώρες ένα ανυπόστατο και ανυπόγραφο σχόλιο που αναρτήθηκε στο site "ΑΠ" του γνωστού κ. Λακόπουλου, με υποχρεώνει να διευκρινίσω τα εξής:\nΗ πρότασή μου έγινε αποδεκτή από το προεδρείο της Κ.Ο. ωστόσο στο τελικό κείμενο της Ερώτησης δεν συμπεριελήφθη κανένα άλλο Μέσο. Αυτός ήταν και ο λόγος που τελικώς, παρόλο ότι επέμενα μέχρι τελευταία στιγμή, εγώ και άλλοι σύντροφοι δεν βάλαμε την υπογραφή μας.\nΔεν μου προξενεί εντύπωση ούτε το σχόλιο, ούτε η αξιοποίησή του από εχθρούς και "φίλους". Μας έχουν συνηθίσει σε επιθέσεις αλλά και σε χολερικά σχόλια, "φιλικές συμβουλές" που έναν και μόνο σκοπό έχουν, να διχάσουν, να δηλητηριάσουν, να απαξιώσουν και τελικώς να χειραγωγήσουν τον χώρο μας.\nΑυτά τα λίγα ως οφειλόμενες εξηγήσεις".\nΤο δημοσίευμα από το anoixtoparathyro.gr που αναδημοσίευσε και το Documento:\nΟύτε λίγο ούτε πολύ ο κ. Σκουρλέτης ζήτησε από την Κ.Ο. του κόμματος να ακυρώσει ειλημμένη απόφαση που συνυπέγραψε η συντριπτική πλειοψηφία των μελών της για λόγους που χαρακτηρίζονται "προσωπικοί".\nΓια την ακρίβεια ο γραμματέας αξίωσε, με υποστήριξη Βούτση, να μην κατατεθεί η ερώτηση των 77 βουλευτών κατά της κυβέρνησης για τη παράλειψη της εφημερίδας "Documento" από την διανομή των κονδυλίων στα ΜΜΕ για ενημέρωση σε θέματα κορονοϊού.\nΜε αφορμή τον αποκλεισμό της συγκεκριμένης εφημερίδας από ενημερωτική εκστρατεία "Μένουμε Σπίτι" οι βουλευτές θέλουν θέμα διαφάνειας της διαδικασίας, και καταγγέλλουν προσβολή της συνταγματικά κατοχυρωμένης ελευθερίας του Τύπου.\nΣε αντίστοιχους λόγους αποδίδεται και η συμπαράσταση που του προσέφερε ο Ν. Βούτσης, αλλά και μια μικρή ομάδα από τη φράξια "53+" αφού οι περισσότεροι βουλευτές της υπέγραψαν.\nΕννοείται ότι κανείς από τους δυο, όπως και ο Ευκλείδης Τσακαλώτος, δεν υπέγραψαν της ερώτηση- όπως και ο "σκληρός" της φράξιας Ανδρέας Ξανθός.\nΑκολουθεί αναλυτικά η ερώτηση στη Βουλή:\nΘέμα: "Προκλητικός αποκλεισμός "ενοχλητικών" εφημερίδων και ιστοτόπων από τη διαφημιστική δαπάνη της εκστρατείας "Μένουμε Σπίτι", για την ενημέρωση του κοινού σχετικά με τα περιοριστικά μέτρα εξαιτίας της πανδημίας Covid-19."\nΣτο άρθρο 30 της Πράξης Νομοθετικού Περιεχομένου στις 14.3.2020 προβλέπεται ότι: "1. Εφόσον εξακολουθεί να υφίσταται άμεσος κίνδυνος εμφάνισης και διασποράς του κορονοϊού COVID-19, η έλλειψη του οποίου βεβαιώνεται με απόφαση του Υπουργού Υγείας, και πάντως για χρονικό διάστημα που δεν μπορεί να υπερβαίνει την 31η.5.2020, είναι δυνατή η ανάθεση υπηρεσιών επικοινωνίας και ενημέρωσης των πολιτών προς τον σκοπό αυτό, καθώς και κάθε συναφούς υπηρεσίας που απαιτείται για την υλοποίηση της εκστρατείας, κατά παρέκκλιση των κείμενων εθνικών διατάξεων".\nΣύμφωνα με την απάντηση του Κυβερνητικού Εκπροσώπου στην με αριθμ. 5248/27.03.2020 ερώτηση και στην με αριθμ. 246/27.03.2020 αίτηση Κατάθεσης Εγγράφων 65 Βουλευτών της Κοινοβουλευτικής Ομάδας του ΣΥ.ΡΙΖ.Α προς τον Υφυπουργό παρά τω Πρωθυπουργώ και Κυβερνητικό Εκπρόσωπο, "Ο εξαιρετικά απρόβλεπτος χαρακτήρας της έξαρσης και εξάπλωσης του ιού έχει διαφοροποιήσει ουσιωδώς τόσο τις ανάγκες ενημέρωσης των πολιτών όσο και τα περιθώρια χρονικής αντίδρασης της Κυβέρνησης σε αυτό. Ως εκ τούτου απαιτείται πλέον μια συνολική καμπάνια επικοινωνίας και ενημέρωσής τους, άμεσα και έγκαιρα υλοποιήσιμη, για την προστασία της δημόσιας υγείας και τον περιορισμό της διασποράς του κορονοϊού. Η δεύτερη αυτή φάση ενημέρωσης θα διαρκέσει μέχρι και την 31η Μαΐου 2020".\nΧαρακτηριστικό παράδειγμα αποτελεί η Κυριακάτικη εφημερίδα Documento και ο ιστότοπος Documentonews.gr. την ίδια στιγμή που άλλοι ειδησεογραφικοί ιστότοποι με χαμηλή επισκεψιμότητα λαμβάνουν μέρος στη διαφημιστική εκστρατεία. Ας σημειωθεί ότι η εβδομαδιαία εφημερίδα Documento είναι η μοναδική Κυριακάτικη εφημερίδα μεγάλης κυκλοφορίας, που έχει μείνει εκτός της διαφημιστικής δαπάνης "Μένουμε Σπίτι" σχετικά με τα περιοριστικά μέτρα εξαιτίας της πανδημίας Covid-19. Είναι χαρακτηριστικό, ότι σχετική διαφήμιση δόθηκε ακόμη και σε έντυπα και ιστοτόπους στις ΗΠΑ, προκειμένου να ενημερωθεί ο Ελληνικής καταγωγής Νεοϋορκέζος πολίτης ενώ ο αναγνώστης της εφημερίδας Documento θεωρήθηκε πολίτης δεύτερης κατηγορίας.\n1. Με ποια κριτήρια έγινε η επιλογή των εφημερίδων και των ιστοτόπων, που συμμετέχουν στη διαφημιστική δαπάνη της εκστρατείας "Μένουμε Σπίτι";\n2. Με ποια κριτήρια η εφημερίδα Documento και ο ιστότοπος Documentonews.gr έχουν αποκλεισθεί από τη διαφημιστική δαπάνη της εκστρατείας "Μένουμε Σπίτι";\nΝα προσκομισθούν α) αντίγραφα όλων των εγγράφων σχετικά με τα κριτήρια και τη διαδικασία, που ακολουθήθηκε για την επιλογή των εφημερίδων, των ιστοτόπων και εν γένει όλων των έντυπων και ηλεκτρονικών μέσων ενημέρωσης καθώς και β) ο πλήρης κατάλογος των έντυπων, ραδιοτηλεοπτικών και διαδικτυακών μέσων μαζικής ενημέρωσης, στους οποίους χορηγήθηκε μέρος της διαφημιστικής δαπάνης της εκστρατείας "Μένουμε Σπίτι".


Fuser: ΝΙΚΗΣΑΜΕ! – olaOmonoia\nΠριν καν συμπληρωθεί ένας χρόνος από την δημιουργία της ομάδας μας, καταφέραμε όχι μόνο κατακτήσουμε το πρωτάθλημα και το κύπελλο της Πανσολείου Ομοσπονδίας αλλά να πάρουμε και την πολυπόθητη άνοδο στην τετάρτη κατηγορία. Οι κόποι μιας ολόκληρης χρονιάς ανταμείβονται με τον καλύτερο δυνατό τρόπο. Πετυχαίνουμε κάτι που στην αρχή φαινόταν ακατόρθωτο.\nΠερπατήσαμε στον πιο δύσκολο δρόμο και τα καταφέραμε. Μακάρι όμως όλα αυτά να τα πετυχαίναμε στην ΟΜΟΝΟΙΑ μας χωρίς να ΠΡΕΠΕΙ να ακολουθήσουμε αυτό που πρόσταξε η καρδιά μας για να συνεχίσουμε να διαδίδουμε την ιδέα της ΟΜΟΝΟΙΑΣ. Όταν εμείς χθες πανηγυρίζαμε την άνοδο, φανταζόμασταν πως έπαιρνε το πρωτάθλημα η μάνα μας που εσείς με τους ετσιθελισμούς και την ανικανότητά σας, μας στερήσατε.\nΦανταζόμασταν ότι ο κόσμος μας δεν ήταν τυφλωμένος από τα τόσα ψέματα που πλασάρατε το καταραμένο περασμένο καλοκαίρι με αποτέλεσμα να πουλήσετε την ομάδα μας στο κεφάλαιο. Δουλειά συνηθισμένη για εσάς που από την μια δηλώνετε ενάντια στις ιδιωτικοποιήσεις αλλά με τον πιο εύκολο τρόπο ιδιωτικοποιήσατε την ΟΜΟΝΟΙΑ μας. Φανταζόμασταν ότι όλοι μας ήμασταν ένα, με μοναδικό σκοπό την μεγαλουργία της ΟΜΟΝΟΙΑΣ. Ωστόσο, το μίσος ακόμα μέσα μας είναι ζωντανό και δεν ξέρουμε πότε θα πάψει. Μίσος για τους κομματικούς που χθες δεν έχασαν την ευκαιρία να δώσουν το παρόν τους στο γήπεδο αλλά όχι γιατί ένιωθαν ότι νιώθαμε εμείς. Ούτε γιατί χάρηκαν με τις επιτυχίες αλλά γιατί πλησιάζουν και πάλι εκλογές και θέλουν να βρουν τον τρόπο να χρησιμοποιήσουν την ομάδα μας σαν εργαλείο συλλογής ψήφων. Τα ίδια άτομα που όταν πριν λίγους μήνες τους συναντούσαμε στον δρόμο μας έλεγαν ότι «Η ΟΜΟΝΟΙΑ ΜΙΑ ΕΝΙ» εννοώντας το έκτρωμα που δημιούργησαν μέσα σε μια νύχτα. Μίσος για αυτούς που επανειλημμένα ακόμη και σήμερα μας ζητούν να υποστηρίξουμε μια εταιρεία εξισώνοντας τα εγκληματικά λάθη των διαχρονικά επιλεγμένων του κόμματος διοικούντων που οδήγησαν την μάνα μας στον πάτο, με την επιλογή του λαού να μην προδώσει τα ιδανικά και τις ιδέες του και να συνεχίσει τον μεγάλο δρόμο του 1948. Αυτοί που δεν κατέκριναν ποτέ αυτά λάθη αλλά σήμερα έρχονται να κρίνουν την επιλογή του λαού ως λανθασμένη.\nΝικήσαμε κύριοι. Σας ντροπιάσαμε για ακόμα μια φορά. Φέραμε σε αγώνα αγροτικού 2000 φιλάθλους όλων των ηλικιών. Ξυπνήσαμε τις αναμνήσεις από τις μεγάλες εποχές της ΟΜΟΝΟΙΑΣ που κατέστρεφε τους πάντες που βρίσκονταν στο διάβα της και σάρωνε τον ένα τίτλο πίσω από τον άλλον. Στιγμές των περασμένων δεκαετιών που οι παίκτες γνώριζαν από την πρώτη ημέρα σε ποια ομάδα έπαιζαν και ήξεραν ότι μόνο η νίκη είναι αποδεκτό αποτέλεσμα. Και ξέρετε γιατί το πετύχαμε αυτό? Γιατί εμείς είχαμε, έχουμε και θα συνεχίσουμε να έχουμε την θέληση να δούμε ξανά την ΟΜΟΝΟΙΑ μας μεγάλη σε αντίθεση με εσάς που την καταντήσατε έρμαιο του καθενός. Γιατί όταν ο κόσμος και το διοικητικό συμβούλιο είναι ένα τότε μπορούμε να πετύχουμε τα πάντα. Γιατί εμάς ακολουθεί ο λαός και όχι εσάς. Γιατί εμείς έχουμε το δίκαιο και το αποδεικνύουμε κάθε μέρα. Γι’ αυτό νικήσαμε!!\nΥ.Γ.: Το άρθρο σε καμία περίπτωση δεν αναφέρεται στον κόσμο που για πρώτη φορά ήρθε να δει από κοντά την ομάδας μας στην Λεμεσό αλλά στους ιθύνοντες της καταστροφής του Α.Σ.Ο.Λ.\nPrevious Post: Ορίστηκε το γήπεδο για τον επόμενο αγώνα μας\nNext Post: Ναι ρε 50 μείναμε!


Πιστοποιημένοι σύμβουλοι γαλουχίας - mitrikosthilasmos.com\nΠιστοποιημένοι σύμβουλοι γαλουχίας\nTagged: Διάφορα, Προβλήματα στο θηλασμό\nΤι ακριβώς είναι οι πιστοποιημένοι σύμβουλοι γαλουχίας;\nΟι Πιστοποιημένοι/ες Σύμβουλοι Γαλουχίας είναι επαγγελματίες υγείας με εξειδικευμένη γνώση και εμπειρία για να προωθούν και να διευκολύνουν το μητρικό θηλασμό.\nΟι Πιστοποιημένες/οι Σύμβουλοι Γαλουχίας IBCLC δουλεύουν για την πρόληψη και την επίλυση των προβλημάτων Μητρικού Θηλασμού.\nΕνθαρρύνουν και υποστηρίζουν την πρωτοβουλία των γονέων και την συμμετοχή τους στις αποφάσεις που αφορούν το παιδί τους πριν και μετά την γέννησή του. Γενικότερα ενθαρρύνουν ένα κοινωνικό περιβάλλον που υποστηρίζει τις θηλάζουσες οικογένειες.\nΗ εμπειρία απέδειξε ότι οι Πιστοποιημένες/οι Σύμβουλοι Γαλουχίας IBCLC συμβάλλουν στην βελτίωση των πρακτικών του Μητρικού Θηλασμού και αυξάνουν τα ποσοστά επιτυχίας (Γαλαξίας Σύλλογος Πιστοποιημένων Συμβούλων Γαλουχίας).\nΥποστηρίζοντας και προσφέροντας επιμόρφωση στους συναδέλφους τους, το γενικό επίπεδο της φροντίδας αλλάζει και γίνεται πιο ποιοτικό. Οι πιστοποιημένες/οι Σύμβουλοι Γαλουχίας IBCLC λειτουργούν σε διάφορα εργασιακά πλαίσια – νοσοκομεία, κλινικές, ιατρικά κέντρα, ιδιωτικά ιατρεία – αλλά και αυτόνομα.\nΌταν πρόκειται για μαίες/μαιευτές, νοσηλεύτριες/νοσηλευτές και γιατρούς που εργάζονται σε νοσοκομεία, πληρούν τις ιδανικές προϋποθέσεις ώστε να βοηθήσουν το νοσοκομείο τους να γίνει «φιλικό προς τα βρέφη» (Baby Friendly Hospital), σύμφωνα με τις οδηγίες της UNICEF.\nΤι σημαίνουν τα αρχικά IBCLC;\nΠρόκειται για συντομογραφία των αγγλικών International Board-Certified Lactation Consultant που σημαίνει Διεθνώς Πιστοποιημένη Σύμβουλος Γαλουχίας.\nΚάθε χρόνο την τελευταία Δευτέρα του Ιουλίου διεξάγονται παγκοσμίως οι εξετάσεις από το Διεθνές Συμβούλιο Εξεταστών Συμβούλων Γαλουχίας IBLCE (International Board of Lactation Consultant Examiners) (IBLCE).\nΗ πιστοποίηση αυτή έχει αναγνωριστεί σε όλο τον κόσμο ως η πιο έγκυρη στο χώρο λόγω των υψηλών απαιτήσεων που προϋποθέτει η συμμετοχή στις εξετάσεις και την συνεχή επιμόρφωση που απαιτείται για την υποχρεωτική επανεξέταση μετά από 5 χρόνια.\nΟι Πιστοποιημένοι Σύμβουλοι Γαλουχίας ακολουθούν τον Κώδικα Δεοντολογίας των ΙBCLE (IBLCE’s Code of Ethics).\nPrevious Post: Συνέδριο με θέμα την ασφαλή χρήση του Διαδικτύου για τα παιδιά\nNext Post: Να πως θήλασα τα διδυμάκια μου!!


ΔΗΜΟΤΙΚΑ ΙΑΤΡΕΙΑ ΔΗΜΟΥ ΗΡΑΚΛΕΙΟΥ ΑΤΤΙΚΗΣ Παροχές για τις γυναίκες και τα παιδιά…. - ΔΗΜΟΣ ΗΡΑΚΛΕΙΟΥ ΑΤΤΙΚΗΣ\nΔΗΜΟΤΙΚΑ ΙΑΤΡΕΙΑ ΔΗΜΟΥ ΗΡΑΚΛΕΙΟΥ ΑΤΤΙΚΗΣ Παροχές για τις γυναίκες και τα παιδιά….\nΙαν 29, 2013 | από Δημος Ηρακλειου 530\nΜε την εθελοντική υποστήριξη γιατρών της πόλης μας ο Δήμος Ηρακλείου Αττικής εξασφάλισε μια ακόμη παροχή υγείας, δωρεάν τέστ Παπανικολάου κάθε πρώτη Τρίτη του μήνα. Επιπλέον επαναλαμβάνεται η 5η επανάληψη ψηλάφησης μαστού καθώς και ο εμβολιασμός ανασφάλιστων παιδιών σε συνεργασία με το Ιατρείο Κοινωνικής Αποστολής. Η εθελοντική προσφορά των υπηρεσιών των γιατρών της πόλης μας στα δημοτικά ιατρεία είναι εξαιρετικά σημαντική και άξια συγχαρητηρίων. Ο τομέας της Κοινωνικής Πολιτικής του Δήμου Ηρακλείου Αττικής έχει απευθύνει ανοιχτό κάλεσμα σε όλους τις ειδικότητες των ιατρών που έχουν τη θέληση και τη δυνατότητα να προσφέρουν τις υπηρεσίες τους μέσω των δημοτικών ιατρείων καθώς από την καθημερινή επαφή των υπηρεσιών με τους πολίτες διαπιστώνεται έντονη ανάγκη παροχής υπηρεσιών υγείας.\nΣτα Δημοτικά Ιατρεία του Δήμου κάθε πρώτη Τρίτη του μήνα θα πραγματοποιούνται δωρεάν test Παπανικολάου (test pap) – λήψη, εξέταση, αποτέλεσμα- από την ιατρό Κυτταρολόγο Νίκη Π. Μάργαρη εθελοντικά. Η κα Μάργαρη, που προσφέρει εθελοντικά τις υπηρεσίες της στις δημότισσες, είναι διδάκτωρ του Πανεπιστημίου Αθηνών.\nΟι εξετάσεις θα πραγματοποιούνται κατόπιν ραντεβού που μπορείτε να κλείσετε στο τηλέφωνο 210 2794340.\n5η ΕΠΑΝΑΛΗΨΗ ΨΗΛΑΦΗΣΗΣ ΜΑΣΤΟΥ\nΤην Τρίτη 19 Φεβρουαρίου από τις 10.00 μέχρι τις 14.00 στα δημοτικά ιατρεία του δήμου θα πραγματοποιηθεί η 5η επανάληψη δωρεάν ψηλάφησης μαστού από τον ογκολόγο Αθανάσιο Καραγιάννη. Η εξέταση – ψηλάφηση θα γίνει κατόπιν ραντεβού που μπορείτε να κλείσετε στο τηλέφωνο 210 2794340.\nΕΜΒΟΛΙΑΣΜΟΣ ΑΝΑΣΦΑΛΙΣΤΩΝ ΠΑΙΔΙΩΝ\nΚάθε δεύτερη Τετάρτη κάθε μήνα ο παιδίατρος Γιώργος Μπούγιος βλέπει ανασφάλιστα βρέφη και παιδιά. Ο κος Μπούγιος προσφέρει τις υπηρεσίες του εθελοντικά. Θυμίζουμε ότι με την υποστήριξη του Ιατρείου Κοινωνικής Αποστολής γίνονται εμβολιασμοί σε όλα τα ανασφάλιστα παιδιά.\nΜε την εθελοντική προσφορά των υπηρεσιών των γιατρών του δήμου μας, και όχι μόνο, συμβάλουμε στην διατήρηση της υγείας των κατοίκων του Ηρακλείου.\nΤα Δημοτικά Ιατρεία – Σταθμός Υγείας λειτουργούν στην υπόγεια διάβαση του σταθμού ΗΣΑΠ Ηρακλείου Αττικής.\nΠληροφορίες - Ραντεβού Τηλ: 213 2000141\nΔευτέρα ως Παρασκευή 08.00 - 15.00\n• Εθελοντική Αιμοδοσία σε συνεργασία με το Σύλλογο Εργαζομένων ΔΗΑ και με το Νοσοκομείο Παίδων Αγία Σοφία.\n• Εθελοντική Αιμοδοσία με τις Σχολές ΟΑΕΔ.\n• Προγράμματα Προληπτικού Ελέγχου στα σχολεία της πόλης μας σε συνεργασία με το τμήμα Κοινωνικής Ιατρικής του Νοσοκομείου Παίδων Αγλαΐα Κυριακού\n• Διοργάνωση Αντικαρκινικού Εράνου σε συνεργασία με την Πανελλήνια Αντικαρκινική Εταιρεία.\n• Συνεργασία με το Διαδημοτικό Δίκτυο Υγείας Υγειών Πόλεων, οργανώνοντας προγράμματα προληπτικού ελέγχου (screening test)\n• Τα Δημοτικά Ιατρεία αποτελούν παράτημα της ΜΚΟ Αποστολή για την παροχή ιατροφαρμακευτικής περίθαλψης για ανασφάλιστους πολίτες.\n• Οδοντιατρικός έλεγχος\n• Δωρεάν Test PAP – Δωρεάν ψηλάφηση μαστού\n• Συμβουλευτική ατόμου, ζεύγους και οικογένειας\n• Συμβουλευτική και ψυχοσυναισθηματική υποστήριξη χρόνιων πασχόντων\n• Διοργάνωση επιστημονικών ημερίδων, εκδηλώσεων\n• Παροχή Νοσηλευτικής φροντίδας\nΠρονοιακά επιδόματα: στις 12/11 η επόμενη πληρωμή στους δικαιούχους από τον Δήμο Ηρακλείου Αττικής